Наманган вилояти касаба уюшмалари ташкилотлари Бирлашмасининг расмий сайтиКОНСТРУКТИВ ЕЧИМГА ИНТИЛИШ ПАЙТИ КЕЛДИ from\nКОНСТРУКТИВ ЕЧИМГА ИНТИЛИШ ПАЙТИ КЕЛДИ\nНаманган вилоятида ташкил этилган давра суҳбатида иштирокчилар томонидан долзарб саволлар ўртага ташланди. Вилоят даражасигача етиб келган саволларнинг залвори, аҳамияти меҳнаткашлар вакиллик органининг жойларда самарали ишлаётганини яна бир бор кўрсатгандек бўлди.\nБир қатор саволларга мутахассисларнинг асосли жавоблари берилган бўлса, айримлари республика даражасига ҳавола этилишига келишиб олинди.\nТаъкидлаш ўринлики, ҳамкор ташкилотларнинг анъанавий давра суҳбатига эътибори, масъул мутахассисларни жалб этишдаги жонбозлиги йилдан-йилга ошиб бораётир. Тадбир давомида кўтарилган мавзулар ва уларга ёндашув фикримизни яққол тасдиқлайди.\n– Тиббиёт ходимларининг малака ошириши учун хизмат сафарига юборилгандан сўнг тўловлар Ўзбекистон Республикаси Вазирлар Маҳкамасининг 2017 йил 4 апрелдаги 174-сонли, Меҳнат Кодексининг 170-моддаси “Иш билан боғлиқ харажатларнинг компенсацияси ходимнинг ўз меҳнат вазифаларини бажариши билан боғлиқ қўшимча харажатлар (171, 172-моддалар) қонун ҳужжатлари, жамоа шартномалари ва келишувлари, шунингдек меҳнат шартномаларида белгиланган шартлар ва тартибда иш берувчи томонидан қопланиши лозим, – Соғлиқни сақлаш ходимлари касаба уюшмаси Республика кенгашининг вилоятдаги масъул ташкилотчиси Аббосхон Мамадалиев. – 171-моддада “Хизмат сафари даврида ва кўчиб юриш билан боғлиқ ишларда харажатларни тўлаш” деб белгиланган бўлса-да, ҳозирда тўловларни тиббиёт ходимлари учун суткалик ҳисоб-китоб қилинмай келмоқда. Бу билан қатор қонун ҳужжатлари, шунингдек, хизмат сафарлари тўғрисидаги йўриқнома тўлиқ бажарилмай қолмоқда. Ваҳоланки, бизнинг ҳудудда врачлар малакасини ошириш учун, албатта, пойтахтга боришади. Харажатлар ҳам шунга яраша. Ушбу масалага молия бошқармаси мутасаддилари эътиборини қаратдик ва ўзимизга керакли жавобни олдик.\n– Биз кўтарган савол орқали республика ваколатли идораларига таклиф тайёрлашга келишиб олдик, - дейди АСМ ходимлари касаба уюшмаси Республика кенгашининг вилоятдаги масъул ташкилотчиси Икром Шарофиддинов. – Қишлоқ хўжалигида, хусусан, фермер хўжаликларида қишки мавсумда ишланмайди, табиийки, бу вақт учун иш ҳақи ҳам ҳисобланмайди, меҳнат стажига ҳам киритилмайди, бу аслида ходимнинг айби ҳам бўлмайди. Натижада пенсияга чиқишда қишлоқ хўжалиги соҳаси ишчилари қатор муаммоларга дуч келишмоқда. Шунинг учун фермер хўжаликларида йиллик иш вақти минимуми жорий этилишини ҳамда у йиллик иш стажига ҳисобланишини таклиф этмоқдамиз. Масалан: пиллакорларга Ўзбекистон Республикаси Президентининг қарори билан бир ойлик иши бир йиллик иш стажига тенглаштирилиб, пенсия ҳисоби учун асос бўлмоқда.\nДавра суҳбатида шунингдек, иш ҳақи, иш ўрнини шаҳодатлаш, суғурта, тиббий кўрик каби масалалар кўтарилиб, айримларига шу ернинг ўзида жавоб топилди. Махсус ўрганишни тақозо қиладиган масалаларга тегишли мутахассислар бириктирилди.


МУАЛЛИМ ВА МУҲАРРИР ҚЎЛНИ ҚЎЛГА БЕРСА, - Ўзбекистон овози газетаси\nМУАЛЛИМ ВА МУҲАРРИР ҚЎЛНИ ҚЎЛГА БЕРСА,\nмалакали журналист кадрлар тайёрлаш самараси янада юқори бўлади\n— Мамлакатимизда оммавий ахборот воситалари сони кундан-кунга ортиб боряпти, — дейди Журналистлар ижодий уюшмаси раиси Иброҳим Ҳалимбеков. — Ўзбекистон Миллий телерадиокомпанияси таркибида бир неча йўналишда телеканаллар ташкил этилди, кўплаб нашриётлар, газеталар, интернет сайтлари очилмоқда Бу эса ўз навбатида, журналист кадрларга бўлган эҳтиёж янада ортишига сабаб бўлмоқда. Йил бошидан бери ҳар иккала университетлар журналистика факультетларида суҳбатлар ўтказдик. Ўйлайманки, бугунги матбуот анжумани ҳам малакали журналист кадрлар тайёрлаш йўлидаги муҳим қадамлардан бири бўлади.\n— Журналистларимизнинг жамиятда тутган ўрни тобора юксалиб бормоқда, — дейди ЎзМУ ўқув ишлари бўйича биринчи проректори Шуҳрат Сирожиддинов. — Бу эса миллий журналистикамиз, журналист кадрлар тайёрланадиган олий ўқув юртлари зиммасига ҳам жуда катта масъулият юклайди. Дунё ахборот майдонида глобаллашув кучайиб бораётган бир шароитда содир бўлаётган воқеаларга тез ва холис муносабат билдира оладиган юқори малакали кадрлар тайёрлаш ва қайта тайёрлаш зиммамизда турган муҳим вазифа саналади.\nЯқинда ЎзМУ журналистика факультетининг янги биноси қуриб фойдаланишга топширилди. Бу ерда талабаларнинг билим олишлари, ўрганганларини амалда синаб кўришлари учун зарур шароитлар яратилган. Бу йил факультетни 131 нафар журналист (76 нафар бакалавр, 20 нафар магистр ҳамда 35 нафар олий журналистика курси битирувчилари) тугаллаши кутилмоқда. Ишонамизки, улар мамлакатимиз ОАВда ўз ўрнини топади.\n— Бугун шиддат билан ўзгараётган дунёда яшаётган журналистлар ҳар томонлама кучли, тезкор ва албатта, холис бўлиши зарур, — дейди ЎзДЖТУ маънавий-маърифий ишлар бўйича проректори Норпўлат Мамадов. — Бунинг учун уларга кучли билим берилиши, шунингдек, олий ўқув юртлари билан ОАВ ўртасида мустаҳкам алоқани йўлга қўйиш керак.\nЖурналист кадрлар тайёрлаш борасида хориж тажрибасини ўрганишимиз ва амалга татбиқ қилишимиз яхши натижа беради. Мамлакатимиз оммавий ахборот воситаларида хизмат қилаётган кўплаб ходимлар хориж давлатларида бўлиб тажриба ошириб қайтишмоқда. Назаримда бу борадаги ишларни изчил давом эттириш ва янада кучайтиришимиз зарур.\n— Мамлакатимизда ҳар томонлама етук журналист кадрлар тайёрлаш жуда муҳим вазифа ҳисобланади, — дейди ЎзМУ журналистика факультети декани, филология фанлари номзоди, доцент Маҳлиё Мирсоатова. — Бунинг учун талабаларнинг амалиёт ўташини юксак савияга кўтариш керак. Амалиёт раҳбарлари ҳам назоратни кучайтиришлари зарур. Илгари талабалар ёзги амалиётни ўташ учун ўзи туғилиб ўсган жойларга юбориларди ва амалиёт ўтагани ҳақидаги маълумотномани олиб келарди. Улар аслида амалиёт ўтаганми ёки йўқми, буни билиш қийин эди. Биз яқиндан бошлаб вилоят ва туманларда фаолият кўрсатаётган ОАВлар билан алоқани йўлга қўйдик. Улар билан доимий равишда боғланиб турибмиз ва талабаларимиз амалиётни қандай ўтаётганини назорат қиляпмиз.\n— Бугунги кунга келиб журналистика ахборот технологиялари коммуникациялари билан чамбарчас боғланиб кетди, — дейди ЎзДЖТУ халқаро журналистика факультети декани, филология фанлари номзоди, доцент Акбар Нурматов. — Интернет журналистиканинг тўртинчи йўналиши бўлиш билан бирга, матбуот, радио ва телевидениени ўзида жамлай олгани билан аҳамиятли. Бугун интернет орқали газеталарни ўқиш, радио тинглаш ва телекўрсатувларни кўриш имконияти бор.\nЖурналистика соҳасида деярли ҳар куни янгиланишлар, ўзгаришлар бўлмоқда. Бугунги давр ёшларининг саволларига жавоб бериш, уларга юксак савияда дарс ўтиш учун ўқитувчининг ҳам малакаси юқори бўлиши зарур. Ўтган вақт мобайнида факультетимизда инглиз, немис, араб, испан, хитой, япон ва бошқа хорижий тилларни биладиган, замонавий фанлардан хабардор юзлаб мутахассислар етишиб чиқди. Биз уларнинг сони янада кўп бўлишини истаймиз.\nБугунги кунда олий ўқув юртлари ва ОАВ ўртасидаги алоқаларни янада мустаҳкамлаш кераклигини ҳеч қайсимиз инкор қилолмаймиз. Аксарият талабалар амалиёт ўталиши белгиланган вақтдагина таҳририятларга бориб, қолган вақтини беҳуда ўтказаётгани ҳам сир эмас. Буюк мутафаккир Саидризо Ализода «Муаллим ила муҳаррир — миллатнинг икки қўлидир» деган эди. Миллатнинг «қўли» бўладиган муҳаррир фақат ва фақат таҳририятда шаклланади. Бунинг учун муаллимлар уларни назорат қилиши, амалиётдан ташқари ҳам таҳририятларга қатнашишни таъминлаши зарур.\nМен ҳам ЎзМУ журналистика факультетида ўқиганман. Дастлаб бакалавр босқичида, сўнгра магистратурада таҳсил олдим. Биринчи курсдан бошлаб, «Ўзбекистон овози» газетасида ишлай бошладим. Бу мен учун жуда катта тажриба мактаби бўлди. Мақола ёзиш, уни таҳрир қилиш борасида кўп нарса ўргандим, ўргатяпман. Демак, мазкур тажрибани ОАВ изчил давом эттирсалар, ўз йўналишлари бўйича ихтисослашган кадрлар муаммосини ҳам ҳал этган бўлишарди.\nБиз глобаллашув асрида яшаяпмиз. Шундай экан, ҳозирги давр журналисти нафақат яхши мақола ёза олиши, балки компьютер технологиясини, чет тилларни, интернет тизимини чуқур билиши керак.\nШиддат билан ўзгариб бораётган сиёсий жараёнлар, геосиёсий манфаатлар тўқнашуви тобора кучайиб бораётгани биздан чуқур билим, журъат ва жасоратни талаб қилмоқда.


Green Card эгалари АҚШдан депорт қилиниши мумкин - Халқ сўзи\n14:04 23 Июль 2019 Дунё\nУлар ижтимоий имтиёз ва қулайликлардан фойдаланиб келаётган фуқаролар, жумладан, Green Card эгаларига ҳам тааллуқлидир. Айни пайтда ушбу давлат кам даромад топадиган инсонлар иммиграциясини чеклаш бўйича саъй-ҳаракатлар олиб боряпти, деб ёзади Reuters.\nАдлия департаментининг шу бўйича қарори лойиҳасида имтиёзлардан фойдаланиб келаётган инсонлар тоифаси кескин кенгайтирилади.\nҲозирги қоидаларга кўра эса “жамиятга ортиқча юк” дея таснифланган АҚШнинг қонуний аҳолиси вакиллари ҳам депорт қилиниши мумкин. Яъни улар давлат кўмаги ва имтиёзларига ҳаддан ташқари кўп боғланиб қолган шахслардир. Бироқ амалиётда бундай ҳолатлар камдан-кам рўй беради.\nЯнги қарорда эса “жамият учун ортиқча юк” тушунчаси янада кенгайтирилади. У ўз ичига энди қатор имтиёзлар, хусусан, ёрдам пули, овқат талони, турар жой ёрдами ёки Medicardʼдан фойдаланиб келаётган иммигрантларни ҳам олади.\nҲозирча ушбу режа дастлабки босқичда бўлиб, расмий давлат сиёсати ҳисобланмайди ва ўзи билан кўплаб суд даъволарини келтириб чиқариши мумкин.\nБироқ Трамп маъмурияти қонуний иммиграцияни чеклаш Қўшма Штатларга ноқонуний иммиграцияни қисқартириш бўйича олиб борилаётган ишларни тўлдиради деб ҳисобламоқда.


«Каримов мулоқот қиладиган шахс эмас» | МУҲАММАД СОЛИҲ\nПоделиться "«Каримов мулоқот қиладиган шахс эмас»"\n— Ҳозир Европа Иттифоқининг ва Белгия қиролининг даъвати биз учун янгилик эмас. Икки стандартли, икки юзли сиëсатнинг давоми деб биламиз.\nОзодлик: Европа Иттифоқи Марказий Осиëни муҳим минтақа деб билар экан ва бу давлатлар билан алоқаларни ривожлантиришни муҳим деб санар экан. ЕИ Ўзбекистонга нисбатан қандай мавқе тутиши керак эди?\n— Биз буни Андижон воқеаларидан кейин ҳам айтдик. Андижон воқеаларига қарши Евроиттифоқ уйғулаган санкциялар хўжакўрсинга уйғуланди ва мутлақо рамзий санкциялар эди. Каримовга қарши ҳақиқатан жазо бериш мумкин бўлганда эди, ҳеч бўлмаса Лукашенкага қарши қилинган санкциялар уйғуланган бўлар эди. Яъни сезиларли даражада ҳам иқтисодий, ҳам сиëсий, ҳам бошқа тарафдан қилинадиган ишлар жуда кўп. Масалан, Каримовнинг қизлари ўз пулларини Оврўпонинг қоқ маркази Швейцарияда сақлаяпти ва қоронғи ишларини Оврўпонинг марказида юритаяпти бу қизлар. Буларга чек қўйилиши мумкин эди. Каримовнинг ўзига Оврўпога киришни тақиқлаш мумкин эди. Масалан, Эронга уйғуланаëтган нарсани Каримов режимига ўхшаган режимларга уйғулаши мумкин эди. Лекин манфаатлар, энергия ресурслари бу масалаларни ортга ташлади ва Оврўпо Иттифоқи ҳам, АҚШ ҳам бу тоталитар режимларни алқаб, бошига кўтариб юрибди.\n— Мулоқот йўли билан бунга ҳеч эриша олмайди. Каримов мулоқот билан эришадиган раҳбар эмас. Каримов фақат кучни тан олади, тазйиқни ва босимни тан олади. Чунки ўзи шулар билан халққа тазйиқ ўтказиб келаяпти, босим ўтказиб келаяпти ва шу билан ҳокимиятда оëқда турибди. Фақат шу йўналишда унга таъсир қилиш мумкин. Бошқа бир шаклда Каримовга таъсир ўтказиш мумкинлигини ҳеч тасаввур қила олмайман. Мумкин эмас. Чунки 20 йиллик тажрибамиз буни кўрсатди. Айни хатоларни яна такрор қилиш шартми? Мен тушунмайман ҳеч,- дейди Эрк демократик партияси лидери Муҳаммад Солиҳ.\n← Муҳаммад Солиҳ:”Туркия – Каримовнинг қўрқинчли рўёси” Каримовни қабул қилаётган ЕИни ўзбек мухолифатчилари уялтиришмоқда →


У эл билан – эл ҳам у билан бирга « Ўзбекистон Халқ Ҳаракати\nУ эл билан – эл ҳам у билан бирга\n19 December 2012 - 18:41\nМуҳаммад Солиҳ 63 ёшда. Ўзбекларда бу ёшни “Пайғамбар ёши” деб улуғлашади ва бундай ёшга ҳамма ҳам етавермас экан. Ўзбекистон Мустақиллиги учун курашган ва Мустақилликдан сўнг Ватанда иқтидорга келган репрессив режимга қарши сиёсий кураш майдонига тушган Муҳаммад Солиҳнинг таваллуд куни, яъни унинг 63 ёшга тўлиши санаси яқинлашди.\nМуҳаммад Солиҳ – таниқли ўзбек диссиденти, шоир ва сиёсатчи. 1949 йилнинг 20 декабрида Ўзбекистон Республикасининг Хоразм вилояти Урганч шаҳрида туғилган. 1977 йилда унинг илк шеърий тўплами нашр этилган ва бу тўплам янги адабиёт оламига кириб келаётган шоирга катта шуҳрат келтирганди. Муҳаммад Солиҳ ижодида Ватан озодлиги, инсон ҳурлигининг тарғиботи яққол кўриниб туриши билан ўз замонасининг бошқа шоирларидан ажралиб турарди. Шоир ўз эли озодлигининг куйчиси бўлиб танилди ва элни озодлик учун курашга даъват этарди. Ундаги бу иштиёқ, бу кураш йўли шоирга нафақат шуҳрат, балки юмшоқ қилиб айтганда, муаммолар ҳам келтирди.\nМуҳаммад Солиҳ ҳеч қачон Коммунистик партия аъзоси бўлган эмас. Унинг сиёсий фаолияти 1980 йилларда бошланди. Ўзининг биринчи сиёсий манифестини эса 1984 йилда ёзганди. Манифест Ўзбекистон Компартияси Марказий Комитетининг миллий адабиётга, тил ва миллий тарихимизга нисбатан қўллаб келаётган сиёсатига қарши қаратилганди. Манифестни 53 нафар ёш шоирлар имзолашганди. Совет Иттифоқида бошланган “Қайта қуриш” даврида эса Муҳаммад Солиҳ Ўзбекистон “Бирлик” халқ ҳаракати асосчиларидан бўлди (1988 йил), 1990 йилда “Эрк” демократик партиясини ташкил этди. Бу партия тайёрлаган Узбекистоннинг Мустақиллик Декларацияси 1990 йил 20 июн куни Олий Кенгаш тарафидан қабул этилди.\n1991 йилда Ўзбекистонда ўтказилган илк президентлик сайловларида у ўша даврдаги Компартия Марказий Қўмитаси секретари бўлган Ислом Каримовга ягона муқобил номзод сифатида иштирок этди. Овозлар сохталаштирилди, аммо шунга қарамай ҳукумат матбуоти “М.Солиҳ 12.7 фойиз овоз олди” деб ёзишга мажбур булди. 1992 йилнинг 2 июлида депутатлик мандатидан воз кечган Муҳаммад Солиҳ таъқиб ва таъзйиқлар остида қолди. Ва 1993 йилнинг апрель ойида ватанни тарк этди.\nУмрини озодлик йўлидаги курашга бағишлаган шоир ва сиёсатчи Муҳаммад Солиҳ бугунги кунда “Эрк” демократик партияси раиси, шу билан бирга 2011 йилда таъсис этилган Ўзбекистон Халқ Ҳаракатининг (ЎХҲ) раиси ҳамдир.\nМуҳаммад Солиҳни биз, унинг сафдошлари ва дўстлари 63 ёшга тўлиши муносабати билан қутлаймиз ва унга тансиҳатлик, метин ирода ҳамда сиёсий мужодала майдонидаги сайъ-ҳаракатларига муваффақиятлар тилаб қоламиз! Ишонамизки, Муҳаммад Солиҳ ёлғиз эмас. У эл билан бирга – эл эса у билан бирга.


PressReader - Qishloq Hayoti (Village Life): 2018-07-10 - Миришкорнинг обод гґшалари\nМиришкорнинг обод гґшалари\nQishloq Hayoti (Village Life) - 2018-07-10 - News - Ҳусан ТЕМИРОВ\nМиришкор туманидаги Помуқ қишлоғида 20 минг нафарга яқин аҳоли истиқомат қилади. Ота-бобоси чорвачилик ва деҳқончилик билан машғул бўлган элни кейинги йилларда муаммоли масалалар қийнаб келарди. Бугун эса ижтимоий соҳадаги қийинчиликлар “Обод қишлоқ дастури” доирасида ўз ечимини топмоқда. “Гулобод”, “Помуқ”, “Эгначи”, “Малла”, “Янги қишлоқ”, “Баҳористон” маҳалла фуқаролар йиғинларидаги аҳоли бунёдкорлик ва ободончилик ишларидан мамнун бўлмоқда.\n– Ёшим саксон бешга яқинлашиб қолди, – дейди кекса чўпон, меҳнат фахрийси Жалил Сатторов. – Кам таъминланган, ёрдамга муҳтож оилаларга беғараз кўмак ҳеч бир давлатда йўқ бўлган бағрикенгликдан нишона. Қисқа муддатда йўлларимиз равон, турар жойларимиз обод бўлди. Ишчи гуруҳи аъзолари ҳар бир хонадонда бўлиб, муаммоли масалаларни жойида ҳал этмоқда.\n– Эски уйда қийин аҳволда яшар эдик, – дея суҳбатга қўшилди Мақсуда Жумаева. – Олийҳиммат инсонларга ҳурматим чексиз. Уларни дуо қиламиз. Уйимиз томини ёпиб, эшик ва ромларни замонавийсига алмаштириб беришди. Тамомила янгича кўринишга эга бўлган уйимиздаги бу шинамлик ва орасталикдан ғоят хурсандмиз.\n“Эгначи” маҳалла фуқаролар йиғинида бунёд этилган 10 та намунавий лойиҳа асосидаги турар жойлар, 37-ўрта мактабда қад ростлаган қўшимча ўқув биноларини кўриб, кўзингиз қувнайди. “Баҳористон” маҳалла фуқаролар йиғинида ҳам “Обод қишлоқ” дастури бўйича катта кўламдаги ишлар амалга оширилди. 4 миллиард 252 миллион сўмлик бунёдкорлик ишлари бажарилди. 122 та уй-жой сифатли таъмирланди, 13 та кўп қаватли уй ўзгача чирой очди. Электр, газ таъминотидаги муаммолар ўз ечимини топди. Автомобиль йўли ва пиёдалар йўлаги таъмирланиб, гулзорлар яратилди. Бошқа ободонлаштириш тадбирларига қарийб ўн миллион сўм маблағ сарфланди.\n– Воҳамизнинг энг чекка, узоқ қишлоқларидан бири Помуқда олиб борилаётган бу ишлар босқичма-босқич амалга оширилади, – дейди вилоят ҳокимлиги иқтисодиёт ва ҳудудларни комплекс ривожлантириш бош бошқармаси бошлиғи ўринбосари Нодир Ҳамроев. – Қишлоқда дастур доирасида 17 миллиард 300 миллион сўмлик қурилиш, ободончилик ишлари бажарилади. Вилоятимиз бўйича 13 та тумандаги 28 та қишлоқда апрель ойидан бошланган ишлар кенг кўламда давом этяпти. Дастурга кўра, 14 минг 909 та уйжой таъмирланиши лозим. Бунинг учун 85 миллиард 578 миллион сўм сарфланиши кўзда тутилган. Ҳозиргача 4288 та уйжой таъмирланди. Бунга 23 миллиард 515 миллион сўм сарфланди. Бундан ташқари, кўп қаватли уйларда ҳам ободончилик, кўкаламзорлаштириш юмушларига алоҳида эътибор қаратилмоқда. Қисқа муддат ичида Миришкор туманидаги Чандир, Жейнов, Касби туманидаги Муғлон, Нишон туманидаги Пахтакор, Байналмилал, Қарши туманидаги Қовчин, Падарон сингари ўнлаб қишлоқлар чиройига чирой қўшилди.\nҲа, давлатимиз қишлоқ аҳли турмуш шароитига ҳам бефарқ эмас. Шаҳарга тенглашиб бораётган ҳудудларда ижтимоий-иқтисодий масалалар ўз ечимини топаяпти. Бу эса халқнинг давлатга, унинг оқилона, одилона йўлига ишончи тобора ортиб бормоқда.


Тўлов-контракт асосида ўқиш учун таълим кредитларини ажратиш тартиби белгиланди - Review.uz\n- тўлов-контракт шартномаси ва унга илова қилинадиган ҳисоб варақаси/фактураси (мавжуд бўлганда). Шартномада ўқишни тамомлашнинг белгиланган муддати ва бир йил учун тўлов миқдори кўрсатилган бўлиши лозим;\n- таълим кредити қайтарилишининг таъминоти бўйича ҳужжат. Бунда “Ижтимоий ҳимоя ягона реестри”га кирган оилаларнинг фарзандларига ажратиладиган таълим кредити бўйича гаров ва кафиллик талаб этилмайди;\n- “Ижтимоий ҳимоя ягона реестри”га киритилганлигини тасдиқловчи маълумотнома (“Ижтимоий ҳимоя ягона реестри”га киритилган оилалар фарзандлари учун);\n- чет эл фуқаролари ва фуқаролиги бўлмаган шахсларга;\n- тижорат банклари томонидан Жамғарма маблағларидан ташқари бошқа манбалар ҳисобидан бериладиган таълим кредитларига нисбатан татбиқ этилмайди.


Зиёда ижод билан банд » PopCorn.uz - Шоу Бизнес олами хақиқати\nСана: 10.03.2014 2050\nШу кунларда кўпчиликнинг қалбидан жой олган ва тилидан тушмаётган “Асалим” таронаси ижрочиси ҳонанда Зиёда мазкур қўшиғига клип суратга туширмоқда.\nРежиссёр Сарвар Каримов ва Иззатилла Лутфуллаев яна бир ажойиб ижод намунаси билан Зиёда мухлисларини хушнуд этишади. Шу вақтгача клипнинг сюжет қисми суратга олиниб бўлинди. Унда актёрлар иштирокини ҳам кўришингиз мумкин.\nБу клипда Ҳусан Жўраев ва Шодиёра ижроси кўзларингизни қувонтирса ажаб эмас. Яқин кунларда эса клипнинг трек қисми суратга олинади. Мазкур клип Наврўз айёми арафасида тайёр ҳолга келиб тақдим этилиши режалаштирилган.\nЗиёда ижодида яна бир янгилик. Ҳонанда шу кунларда суратга олинаётган ўзбек кинокартинаси учун саундтрек куйлади. Сайтимизни мунтазам кузатиб борсангиз, бу ҳақда батафсил маълумотларни ёритиб борамиз.\nСарвар ижодидаги илк клипини тақдим қилди\nNigina 10 3 2014 17:13\nDaaa manimcha farzand insonni hayotini ozgartirvoradi... abizatelna yahshi tomonga prosta yengi mehmonam vdahnavleniye beradide kegin zor ashulala yaralvuradi kegin ula en zor hitlani qatoridan joy oladi...\nManga Ziyodani ijodi rosa yoqadi.\nKamilla 11 3 2014 10:27\nZiyodaga omad tiliman skromninkiy qizde oziyam ona bolish rosa yarashipti...


Устоз - шогирд муомалалари\n00:00 / 25.04.2011 | eski savollar | 1507\nАссалому алайкум муҳтарам Шайх Ҳазратлари. Ижозатингиз билан қуйидаги саволларни сизга тақдим этсам.Муҳтарам Шайх Ҳазратлари, устоз – шогирд муомалалри яъни устознинг шогирддаги ҳақлари ва шогирднинг устоз олдидаги одоблари ҳақида таълим берсангиз. Сабаби ҳозир баъзи шогирдлар орасида оъзи таълим олган устозларига нисбатан ҳурматсизлик қилиши кузатилмоқда. Биз коъриб чиққан сизнинг китобларингиз орасидан устоз – шогирд муомалалри ҳақидаги бобларни топа олмадик. Агар бирон китобингизда тоъхталиб оътган боълсангиз айтсангиз илтимос. Аллоҳ рози боълсин.\n- Нафсни поклаш ва ахлоқни сайқаллаш илми соҳасида ҳам, бошқа илмлардаги каби, устознинг ҳам, шогирднинг ҳам ўзига хос одоблари ва масъулиятлари бор.Илм талаб қилувчининг (мутааллимнинг) одоблари қуйидагилар:1. Илм талаб қилувчи шахс нафс поклигини ахлоқий разийлат ва ёмон сифатлардан юқори қўймоғи лозимдир. Зотан, илм қалбнинг ибодатидир. 2. Илм талаб қилувчи шахс ўзини чалғитувчи нарсалардан алоқани кесмоғи лозим. Чунки, фикр бўлинса, ҳақийқатларни идрок қилишдан ожиз бўлиб қолади. Салафи солиҳлар илмни бошқа барча нарсадан юқори қўяр эдилар. Баъзилари илмда кўзлаган мақсадларига эришмай туриб, бошқа нарсаларга қўл урмас эдилар.3. Илм талаб қилувчи шахс худди бемор ўзини табибга топширгани каби, устозига тамомийла бўйсунмоғи, унга тавозуъ кўрсатмоғи ва хизматида қоим бўлмоғи керак.Абдуллоҳ ибн Аббос розияллоҳу анҳу Зайд ибн Собит розияллоҳу анҳудан дарс олар эди. Зайд ибн Собит жўнаб чиқиб, отларига минмоқчи бўлганида, Ибн Аббос отнинг жиловидан ушлаб турарди. Зайд бундан қайтарди. Шунда Ибн Аббос розияллоҳу анҳу: «Уламоларимизни шундай ҳурмат қилишга буюрилганмиз», – деди. 4. Илм талаб қилувчи такаббурлик қилса, жоҳиллик қилган бўлади. Чунки, ҳикмат мўминнинг излаб юрган нарсасидир. Уни қаердан топса, олади. У, муаллимининг фикрига эргашсин. Чунки устозининг хатоси унинг тўғри топганидан кўра фойдалидир. Ибн Абдулбарр, ал-Марҳабий ва ал-Хатиб келтирган ривоятда Али ибн Абу Толиб розияллоҳу анҳу толиби илмга қуйидаги насийҳатни қиладилар:«Олимнинг сенда бўлган ҳаққи: 1. Унга кўп савол бермаслик. 2. Жавобни қаттиқ талаб қилиб уни чарчатмаслик.3. У хоҳламаса, маҳкам ёпишиб олмаслигингдир. 4. Агар танбаллик қилса, кийимидан тутмаслигингдир.5. Устозга қўл билан ишора қилмаслик. 6. Унга кўз қисиб ҳам ишора қилмаслик.7. Одамлар билан мажлис қуриб ўтирганда сўрамаслигингдир. 8. Унинг адашишининг пайидан бўлмаслик. 9. Агар адашса, қайтишини кутишинг ва тавбасини қабул этишингдир. 10. Фалончи сен айтганнинг хилофини айтди, демаслик. 11. Унинг сирини фош қилмаслик. 12. Унинг ҳузурида ҳеч кимни ғийбат қилмаслик.13. Уни ҳозирлигида ҳам, ғойиблигида ҳам муҳофаза қилиш. 14. Одамларга умумий салом бериб, унга алоҳида табрик айтмоқ. 15. Унинг рўбарўсида ўтирмоқ. 16. Унинг ҳожати бўлса, бошқалардан кўра олдин хизматини қилмоқ. 17. Олим суҳбатининг узунлигидан малол олмаслик.18. У бир хурмога ўхшайди. Сен ундан ўзингга қачон манфаат тушишига интизор бўлиб турмоғинг керак.19. Албатта, олим Аллоҳнинг йўлида рўза тутган мужоҳид кабидир. Қачон бир олим вафот этса, Исломда бир тешик пайдо бўлур ва у қиёматгача тўсилмас. Толиби илмни осмоннинг муқарраб фаришталаридан етмиштаси кузатиб юрур...»Илм талаб қилувчи шахс дастлабки босқичда ихтилофларга қулоқ солмаслиги керак. Бу нарса унинг ақлини лол ва зеҳнини шол қилиши мумкин. Илм талаб қилувчи шахс ҳар бир нарсадан энг яхшисини олмоғи лозим. Чунки, ҳамма илмларни олишга умр етмайди. У, энг шарафли илмга асосий қувватини сарф қилиши керак. Ўша илм охиратга боғлиқ илмдир. Муаллимнинг одоблари қуйидагилар:Муаллим талабаларга шафқатли бўлиши ва уларни ўз болалари ўрнида кўриши керак.Муаллим таълим бергани учун ҳақ олмаслиги, мукофот ва ташаккур тамаъ қилмаслиги, фақат Аллоҳ таолонинг розилиги учун таълим бермоғи лозим.Муаллим толиби илмларга миннат қилмаслиги, аксинча, уларнинг илм учун қилган ҳимматларини фазл деб билиши керак. Улар, худди, ерни экиш учун ижарага берган кишига ўхшайди. Муаллим ажрни Аллоҳ таолодан бошқадан сўрамаслиги шарт. Салафи солиҳлар илм толибининг ҳадясини олишдан ҳам бош тортар эдилар.Муаллим насийҳат қилишда малолланмаслиги керак. Муаллим толиби илмда одобсизликни кўрса, ишора йўли ва лутф билан тўғриласин. Дўқ-пўписа қилмасин. Чунки, дўқ-пўписа ҳайбат пардасини йиртади.Муаллим толиби илмнинг фаҳми ва ақли миқдорига назар солсин. Унга фаҳми етмайдиган ва ақли иҳота қила олмайдиган нарсаларни таълим бермаслик керак.Имом Бухорий илм ҳақида «Бир қавмни бир илмга хос қилиб, бошқаларга фаҳмлай олмасликлари учун айтмаган киши ҳақидаги боб»да Али розияллоҳу анҳунинг қуйидаги сўзларини келтирган: «Одамларга ўзлари англайдиган нарсани гапиринглар. Ёки Аллоҳ ва Унинг Расулининг ёлғончига чиқарилишини истайсизларми?!»Имом Муслим «Саҳиҳ»да Абдуллоҳ ибн Масъуд розияллоҳу анҳунинг қуйидаги гапларини келтирган: «Бир қавмга уларнинг ақллари етмайдиган гапни зинҳор гапирмагин. Чунки, баъзилари учун фитнага айланиб қолиши мумкин».Муаллим илмига амал қилувчи бўлиши шарт.Аллоҳ таоло «Бақара» сурасида:«Одамларни яхшиликка чорлаб туриб, ўзингизни унутасизми? Ҳолбуки, Китобни тиловат қиляпсиз-ку. Ақлни ишлатмайсизми?!» деган (44-оят).Али ибн Абу Толиб розияллоҳу анҳу айтади: «Белимни «синдирган» икки киши: амалсиз олим ва илмсиз обид».\nуксус ва сирка\nҚалб очилиши дуоси.\nДўстлар эски гуноҳларни эслатишса\nМактуботи Имом Раббоний\nТариқатга кирса нафллар вожиб бўладими\nЎз ўзи билан ғийбат\nҒусл вожиб бўлган бировга кўринса бўлмайдими


Ангрен лицейи пахта теримида қатнашмаганларни ўқишдан ҳайдамоқда! « Ўзбекистон Халқ Ҳаракати\nАнгрен лицейи пахта теримида қатнашмаганларни ўқишдан ҳайдамоқда!\n30 October 2012 - 11:59\nАнгрен академик лицей ўқувчиларини пахта ҳосилини теришда иштирок этмаганликлари учун ўқишдан ҳайдаш билан таҳдид солишмоқда.\n29 октябр куни Ангрен академик лицейи директори Муҳаммаджон Эшонқулов ва унинг ўринбосари Баҳринисо Йўлчиевалар Пахта-2012 теримида иштирок этишдан бош тортган ўқувчиларнинг ота оналарини чақиришди.\nОта оналарга муаммонинг ечими учун икки вариантни таклиф этишди: Болаларининг теримда иштирок этмагани учун 300 минг сўмдан (тахминан 110 АҚШ доллари) олиб келиш ёки 1-ноябрдан ҳужжатларини лицейдан олиш.\nБу воқеа пахта кампанияси бошланганидан бери давом этмоқда.\nАнгренда болаларни пахтага олиб чиқилишидан тахминан икки ҳафта илгари, шаҳардаги барча коллежлар пахтага олиб чиқилади, қобилиятли болалар ўқиётган академик лицей ўқувчиларини эса олиб чиқишмайди, деган миш-миш тарқалганди.\n70 минг сўмдан\nКейинчалик ўқувчиларга, уларнинг ҳар бири 70 000 сўмдан (30 доллар атрофида) беришлари кераклиги ҳақида “юқоридан” топшириқ бўлгани, гўёки бу бадал сифатида пахтакорларга ёрдам учун жўнатилиши, унинг эвазига пахтага чиқмаслик мумкинлигини айтишди.\n“Ангрен коллежларида пахта теримидан қолишнинг ўртача нархи бу йил 300-400 минг сўм (100-140 доллар) бўлгани учун, 70 минг билан солиштирганда бу пул мўмайгина”, – дейди пул топширган ота оналарнинг бири.\nУшбу сумма, ҳатто соғлиғига кўра пахтадан озод этилувчи тиббиёт маълумотномасига эга бўлган ўқувчилардан ҳам ундирилган.\n8-10 сентябр кунлари пахтага Ангрендаги барча ўқувчиларни олиб чиқишди, бироқ академик лицейга ҳақиқатан ҳам тегишмади.\nБироқ озроқ вақт ўтиб, 14-15 сентябрда, 70 минг гаров пули тўлаб қўйишганига қарамай лицейни ҳам пахтага олиб чиқишди. Бу пулларни ота оналарга қайтаришни ваъда қилишди, бироқ ханузгача тўлашмади.\nЎқув муассаси рахбарлари, ота оналардан ўз фарзандларини пахтага жўнатишлари билан ватанпарварлик намунасини кўрсатишни талаб қилишди.\nТўлов – 300 мингга чиқди\nБолаларини далага жўнатишни истамагангалга, теримни муқобили сифатида лицей маъмуриятига 300 минг сўм топшириш таклиф этилди.\nПул тўлаш ва фарзандини пахтага жўнатишдан бош тортган ота оналарга, ўқувчини лицейдан ҳайдаш хатари кутилмоқда.\nАйни пайтда лицей маъмурияти лицейга ҳужжат топшириш пайтида ота оналардан олинган тилхатдаги “фарзандларини кўнгилли равишда пахтага жўнатиш” мажбуриятини писанда қилмоқда.\nБундай тилхатсиз лицейга ҳужжат қабул қилишмаган ва ота оналар уни имзолашга мажбур бўлишган.\nАйрим ўқувчиларнинг ота оналари, пахта зўровонлигидан ўз фарзандларини ҳимоя қилишга уриниб, лицей директорига Вазирлар Маҳкамасининг 2008 йилги “Ўзбекистон республикаси томонидан ратификация қилинган ишга ёллашнинг минимал ёши ва болалар меҳнатининг энг ёмон кўринишларини бартараф қилиш ҳақидаги конвенцияни амалга ошириш чора тадбирлари” тўғрисидаги қарорни кўрсатишга уринишган”.\nБунга жавобан улар директор Эшонқуловнинг, бу ҳужжатлар лицей маъмурияти учун ҳеч қандай ҳуқуқий кучга эга эмас ва ҳеч қандай аҳамият касб этмаслиги ҳақидаги гапини эшитишган.\nАйни пайтда лицей рахбарияти Тошкент вилоят ҳокимининг қарори, Ангрен шаҳар милицияси ва прокуратурасининг болаларни пахтага сафарбарлик қилиш ҳақидаги буйруғини писанда қилган.\nБир ярим ойи ичида ота оналарникига икки марта келишган ва бир неча бор лицей ўқитувчилари томонидан қўнғироқ қилиниб пахта масаласини ҳал қилиш талаби қўйилган.\nПул ёки ҳайдалиш\n29 октябр куни навбатдаги “гиламга” чақириқ бўлди. Тағин пул товлаш бошланди.\nЛицей директори ота оналардан, фарзандлари паспорти ва туғилганлик ҳақидаги гувоҳномаларини олиб келиш талаб қилинди. Айни пайтда директор бунинг нимага кераклигига изоҳ бермади.\nУзоқ вақт давом этган “музокаралар”, ота оналар учун ҳеч бир натижа бермагач, 1 ноябрдан бошлаб улар ўз фарзандлари ҳужжатини олиб кетишларини билдиришди.\nАйрим ота оналар, бу зиддиятдан кейин ўқишда болаларига нисбатан муаммолар ортишидан қўрқиб, уларни бошқа ўқув даргоҳларига кўчиришга қарор қилишди.\nЎзбекистон Касаба уюшмалари федерация кенгаши ва Ўзбекистон республикаси меҳнат ва аҳолини ижтимоий ҳимоя қилиш вазирлиги қўшма баёнотининг №6 моддасида айтилганки:\n“Ким бўлишидан қатъий назар, жумладан уларга ёки уларнинг ота оналарига жазо қўллаш таҳдиди билан, болаларни меҳнатга мажбурлашнинг ҳар қандай шакли, Ўзбекистон Республикаси қонунчилигига мувофиқ тақиқланади ва жавобгарликка тортиладиган ҳолат ҳисобланади”.


Учрашувда турли соҳаларда фаолият юритаётган 400 дан ортиқ ёш йигит-қиз қатнашди. Шу жойнинг ўзида ёшларни қийнаётган муаммоларини тизимли ҳал этиш бўйича Республика штаби ташкил этилди.\nҲудуд масъуллари иштирокида 19 нафар ёш йигит-қизнинг муаммо ва таклифлари атрофлича ўрганиб чиқилди. Жумладан, ёшларнинг илм-фан, IT-технологиялар, китобхонлик, тадбиркорликни ривожлантириш бўйича билдирган таклиф ва мулоҳазалари, ташаббусларини амалий жиҳатдан кўллаб-қувватлаш ишлари бошлаб юборилди.\nЎзбекистон Ёшлар иттифоқи раиси, шунингдек, ҳудуддаги 18-сонли умумтаълим мактабида ҳам бўлди. Бу ерда Алишер Саъдуллаев жазони ижро этиш муассасаларидан озод этилган ёшлар, профилактик ҳисобда турганлар ҳамда вояга етмаганлар билан дўстона мулоқот ўтказди.\nШу куни Ўзбекистон ёшлар иттифоқи раиси бошчилигидаги фаоллар жисмоний ва ақлий имконияти чекланган ёшлар истиқомат қиладиган хонадонларга бориб, уларни моддий ва маънавий рағбатлантиришди.\nРеспублика ёшлар ташкилотининг раҳбари, шунингдек, ёш тадбиркорлар учун семинар-тренинг ўтиб берди. “Ёш ижодкорлар Кенгаши” аъзолари иштирокида ҳудуддаги иқтидорли ёш ижодкорлар, китобхон ва шоирлар билан учрашув ташкил этилди.\nЎрганишлар натижасида аниқланган муаммоли ҳолатларни бартараф этиш, таклиф ва ташаббусларни қўллаб-қувватлаш мақсадида, истиқболдаги саъй-ҳаракатларнинг йўл харитаси ишлаб чиқилди.\nМазкур тадбирларда вилоят ҳокимининг ўринбосари О.Тожиев иштирок этди.


Бугун Ўзбекистон аҳолиси зилзила сезди\nБугун Ўзбекистонда зилзила сезилди\n18 Dekabr 12:01 Ҳодисалар\nЗИЛЗИЛА ТОЖИКИСТОН ЎЗБЕКИСТОН ҚИРҒИЗИСТОН\nБугун эрталаб Ўзбекистон аҳолиси зилзила сезди, эпицентри Қирғизистон ва Тожикистон ўртасидаги чегара ҳудудида бўлган.\n«18 декабр куни соат 10:42да Тожикистон ва Қирғизистон чегараси ҳудудида зилзила содир бўлди. Унинг координаталари шимолий кенглик 40,09 даража, шарқий узунлик 70,09 даража. Магнитудаси 4,6, чуқурлиги — 10 км. Зилзила ўчоғидан Тошкентгача бўлган масофа. — Жануби-шарқий йуналишда 150 км”, — деб таъкидлади Фавқулодда вазиятлар вазирлигининг Республика Сейсмик прогностик мониторинг марказида.\nЎзбекистон ҳудудидаги силкинишлар кучи:\nБешариқ тумани: 3 балл, 49 км.\nЎзбекистон вилояти: 2-3 балл, 72 км.\nБекобод шаҳри: 2-3 балл, 72 км.\nФурқат тумани: 2-3 балл, 73 км.\nҚашқадарёда машина портлади: бир киши вафот этди\nСўх тумани: 2 балл, 83 км.\nБекобод тумани: 2 балл, 83 км.\nШирин шаҳри: 2 балл, 84 км.\nҚўқон шаҳри: 2 балл, 87 км.\nДанғара тумани: 2 балл, 89 км.\nТошкентда велосипед ўғриси топилди


Истанбулда юз берган терактда ҳалок бўлганлар орасида Ўзбекистон фуқароси борлиги маълум бўлди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Истанбулда юз берган терактда ҳалок бўлганлар орасида Ўзбекистон фуқароси борлиги маълум бўлди\t16:18, 29 июнь 2016\tИстанбул аэропортида юз берган теракт оқибатида ҳалок бўлганлар орасида Ўзбекистон фуқароси борлиги ҳақида хабар берилди. Бу ҳақда Ajans Haber нашрига асосланиб, “Дарё” хабар бермоқда.\nИстанбулнинг Отатурк аэропортида 28 июнь куни оқшомда юз берган террорчилик ҳаракатлари оқибатида 13 чет эллик, хусусан, Ўзбекистон фуқароси ҳам ҳалок бўлган. Истанбулнинг Отатурк аэропортида 28 июнь куни оқшомда юз берган террорчилик ҳаракатлари оқибатида 13 чет эллик, хусусан, Ўзбекистон фуқароси ҳам ҳалок бўлган. Терактлар натижасида Саудия Арабистонининг беш, Ироқнинг икки, Эрон, Украина, Хитой, Тунис, Иордания ҳамда Ўзбекистоннинг бир нафардан фуқаролари ҳалок бўлган.\nT24 ва BirGun нашрлари хабарига кўра, ҳодиса оқибатида ҳалок бўлган Ўзбекистон фуқаросининг исми-шарифи Самат Муҳиддиновдир.


Ўзбекистон Ҳиндистон уран бозорига кириб бормоқда - BBC News O'zbek\nЎзбекистон Ҳиндистон уран бозорига кириб бормоқда\nЎзбекистондаги Интернет нашрларининг хабар қилишларича, Навоий тоғ металлургия комбинати Ҳиндистонга уран сотиш борасида 3 ярим миллиард долларга тенг битим имзолаган.\nҲиндистонда чоп этилувчи "The Indian Express" нашрининг ёзишича, Ўзбекистон илк бор мамлакат уран савдоси бозорига кириб бормоқда.\nҲиндистон жаҳонда ядро қуролига эга мамлакатлардан бири бўлиб, ядровий ёқилғига эҳтиёжи каттадир.\nЎзбекистоннинг уран экспорти ҳақидаги хабар не қадар аҳамиятли ва бу савдонинг миқёси қанчалар йирик?\nМарказий Осиё масалалари бўйича таҳлилчи Аркадий Дубновнинг Би-би-си билан суҳбатда айтишича, 3 ярим миллиард долларга тенг контракт ҳар қандай мамлакат учун салмоқлидир.\nАркадий Дубнов: Ҳатто Россиядек йирик мамлакат бўлсин ва ҳатто Оврўпо давлати учун ҳам бу анчайин йирик битим. Франса билан Россия ўртасида ҳарбий кемалар савдоси бўйича эришилган контрактни эсланг, унинг миқёси билан солиштирганда Ўзбекистоннинг Ҳиндистон билан эришган битими нархи анчайин кўпроқ. Лекин бир нарсага эътибор қаратиш керак, битим "2014-2018 йиллар оралиғида", деб айтилгани учун фараз қилишимиз мумкинки, бу борада анча аввал келишувга эришилган. Яъни, 2014 йил бошларида ёки унданда аввалроқ бу борада келишиб олинган ва эндигина овоза бўлмоқда. Бу эса ўз навбатида Тошкентнинг манфаатида бўлиши мумкин. Чунки бу Ўзбекистонни уран ёқилғиси бозорида ўзини жиддий ўйинчи қилиб кўрсатиш йўлида ҳизмат қилади ва қўшни Қозоғистон даражасидаги ҳамкорга айланаётганини кўрсатади. Иккинчидан, бу миқёсдаги контракт, ҳатто, Россияни ҳам бу бозордан четга чиқариш уриниши бўлиб кўриниши мумкин. Чунки шу вақтгача Ҳиндистон атом энергетика соҳаси учун асосий ёқилғи таъминотчиси сифатида Россия кўриларди. Ана шу жиҳатдан Ўзбекистоннинг бу бозорга кириб келиши анчайин аҳамиятли, менимча.\nБи-би-си: Лекин Ҳиндистон ядро қуролига эга давлат эканлигини ёддан чиқармаслик керак. Бу ўринда Ўзбекистон ядро қуролларини тарқармаслик ҳақидаги битимга аъзо эканлиги назарда тутилса, Ҳиндистон томонидан ўзининг уранни тинч энергия ишлаб чиқариш соҳасидагина ишлатилиши ва ядро қуролини ишлаб чиқариш учун ишлатилмаслиги борасида кафолат олиш имкони борми?\nАркадий Дубнов: Биласизми, бу каби кафолатни олиш менимча имконсиз ва контрактларни мубоҳиса қилаётганда ҳам бундай талаб муҳокама қилинмаса керак. Бу ерда ягона кафолат Деҳлининг ядро қуролига эга одил мамлакат сифатида не қадар ўзини масъулиятли йўлда тутишидир. Ҳиндистон Эронга ўхшаб шу вақтгача ядро қуроли соҳасида ўзини қалтис тутган мамлакатлар қаторида қайд этилмаган. Ана шу жиҳатдан хавотирлар уйғотмайди, деб ўйлайман. Лекин хавотирлар изҳор этилиши мумкин ва бу хавотирларга жавоб берилиши керак, албатта.\nБи-би-си: Геополитик нуқтаи назардан қарасак, Покистоннинг Ҳиндистон билан муносабатлари совуқ эканлиги маълум. Ҳозирда Ўзбекистоннинг Ҳиндистонга уран сота бошлаши, Покистоннинг Ўзбекистон билан алоқаларига таъсир қилиши мумкинми?\nАркадий Дубнов: Йўқ, мен бундай деб ўйламайман. Уран рудаси бозори ҳозирда анчайин кенг ва рақобатбардош. Покистон Ҳиндистонга уран Қозоғистондан эмас Ўзбекистондан келаётгани борасида катта хавотирга туша бошлайди, деб ўйламайман. Бошқа томондан қарасак, ҳозирги кунда ядро энергияси соҳасида фаолият олиб борадиган давлат учун асосий масала ёқилғи ёки хом ашё эмас, технолгиялар ва мутахассислардир.


Форишда хотира турнири ўтказилди\nCана : 03-04-2018 / Спорт, Жиззах янгиликлари / кўрилди: 291\nЮртдошимиз Рустам Аҳлиддинов мамлакатимизда халқ таълимини юксалтириш, ёшларни комил инсонлар қилиб вояга етказишда ўзининг муносиб ҳиссасини қўшган инсонлардан бири.\nУ 1955 йил 20 мартда таваллуд топди. Ўрта мактабни тамомлагандан кейин 1971 – 1972 йиллар Сирдарё вилояти Оқолтин туман газетасида адабий ходим бўлиб меҳнат фаолиятини бошлади. Кейинчалик Самарқанд давлат университети рус филологияси факультетида таҳсил олди. У 1979 йилдан 2010 йилгача республика Халқ таълими вазирлигида методистликдан вазирнинг биринчи ўринбосарлигигача бўлган йўлни босиб ўтди.\nМеҳнат фаолияти давомида АҚШ, Германия, Франция, Англия, Хитой, Япония, Австралия, Голландия, Шотландия, Корея, Саудия Арабистони, Туркия, Малайзия, Филиппин каби давлатларда ўтказилган халқаро анжуманларда Ўзбекистон таълим тизими истиқболларига оид маърузалари билан қатнашиб, мамлакатимиз таълим тизимидаги ислоҳотлар мазмун-моҳиятини кенг тарғибқилди.\nРустам Аҳлиддинов ўзидан яхшилигу унутилмас хотиралар, эсдан чиқмайдиган ишлар қолдирди.\nЎхум қишлоғида юртдошимиз, фидойи инсон Рустам Аҳлиддинов хотирасига бағишлаб футбол бўйича хотира турнири ўтказилди. Хотира турнирида «Боғдон» маҳалласи, Арнасой, Зафаробод, Мирзачўл, Навоий вилояти Нурота тумани, Юқори Ўхум, Ўрта Ўхум, Сиртикон, Порашт қишлоқлари футбол жамоалари ўзаро беллашдилар.\nҚизғин курашлар остида ўтган мусобақада Зафаробод тумани футбол жамоаси барча рақиблар устидан ғалаба қозониб, 1-ўринни эгаллади. Юқори ва Ўрта Ўхум жамоаларига 2, 3-ўринлар насиб этди.\nХотира турнирида 1, 2, 3-ўринларни эгаллаган жамоаларга кубок ҳамда пул мукофотлари топширилди.\nтуман болалар ва ўсмирлар


Қирғизистонда собиқ бош вазирлар, собиқ вазирлар ва амалдорлар устидан суд бошланди\n28 феврал 2021, Тошкент вақти: 18:17\nКоррупцияда айбланиб судланаётганлар. Юқорида ги қаторнинг марказидаги иккита суратда собиқ Бош вазирлар Жантўрў Сатибалдиев ва Сапар Исақов.\nҚирғизистоннинг собиқ президенти Алмазбек Атамбаевнинг коррупцияда айбланиб қўлга олинган энг яқин 8 нафар сафдошига нисбатан 18 февралда суд жараёни бошланди.\nСудланувчилар орасида Атамбаевнинг энг ишончли одамлари қаторида тилга олинадиган собиқ Бош вазирлар Сапар Исаков ва Жантўрў Сатибалдиев ҳам бор.\nҚолган олти одам собиқ энергетика вазири Ўсмўнбек Артиқбаев, собиқ молия вазири Ольга Лаврова, энергетика соҳаси раҳбарлари бўлган Айбек Калиев, Женишбек Назаров, Салайдин Авазов ва Темирлан Бримкуловдир.\nСуд жараёни Бишкекнинг Свердлов туманида ёпиқ тарзда ўтказилмоқда. Судланувчилар 2018 йили Бишкекдаги электр станциясини модернизация қилиш жараёнида коррупцияга йўл қўйганликда айбланмоқдалар. Терговнинг билдиришича, давлатга келтирилган зарар миқдори 111 миллион доллар бўлган.\nҚирғизистонни 2011-2017 йилда бошқарган собиқ президенти Алмазбек Атамбаев ўз сафдошларининг қамалишини «сиёсий ўч олиш» сифатида баҳолаган эди.


Ислом Каримов Фонди иқтидорли ёшларни чет элга ўқишга жўнатади » Ўзбекистон янгиликлари – Zamin.uz\nЎзбекистоннинг биринчи президенти Ислом Каримов номидаги хайрия жамоат Фонди иқтидорли ёшларни чет элга ўқишга жўнатиш учун ҳужжатларни қабул қилишни бошлади. Бу ҳақда Кун.уз сайти хабар бермоқда.\nФонд сайтида бир қатор мутахассисликлар бўйича Европа ва АҚШ олий таълим муассасаларининг магистратура босқичида таҳсил олиш учун Фонд грантлари тақдим этиш мақсадида республика ҳамда чет эл олий таълим муассасаларини муваффақиятли битирган, хорижий тилларни биладиган иқтидорли ва истеъдодли йигит-қизлар танлови бошлангани эълон қилинган.\n- Табиий фанлар (қайта тикланувчи энергия манбалари, кимё);\n- Сув ва ер ресурсларини бошқариш;\n- Машинасозлик технологиялари;\n- Озиқ-овқат технологиялари;\n- Озиқ-овқат хавфсизлиги;\n- Озиқ-овқат ишлаб чиқариш ва маркетинги;\n- Архитектура (шаҳарсозлик, тарихий обидаларни муҳофаза этиш ва қайта тиклаш);\n- Дизайн (маҳсулот дизайни, саноат ва меъморчилик дизайни)\nҚайд этиш керакки, мутахассисликлар орасида битта ҳам гуманитар йўналиш йўқ.\nФонд чет элда (икки йилгача) таҳсил олиш ва яшаш харажатлари тўлалигича молиялаштиради.\nФонд грантини қўлга киритишни истаган номзодларга қўйиладиган асосий талаблар:\n- фаолиятини миллий истиқлол ғояларига бағишлаш, ватани ва халқининг иқтисодий ва маънавий равнақига хизмат қилишни ўз бурчи ва ҳаётий маслаги деб билиш;\n- умумбашарий ва миллий қадриятлар руҳида фикр юритиш, кенг дунёқараш ва юксак ахлоқ соҳиби бўлиш;\n- танлаган мутахассислиги бўйича чуқур билимга эга бўлиш ҳамда камида битта хорижий тилни аъло даражада билиш.\n"Ислом Каримов номидаги республика хайрия жамоат фонди Ўзбекистонни, унинг маориф мактаби ва илмий анъаналарини чет элда муносиб тақдим этишда, танланган мутахассислик бўйича замонавий билимларни эгаллаш қобилиятини намоён этиш йўлида муваффақиятлар тилайди", дейилган эълонда.\nҲужжатлар шанба ва якшанба кунларидан ташқари ҳар куни соат 9-00дан 13-00гача қабул қилинади.\nТалаб этиладиган ҳужжатлар, танлов шартлари ва муддатлари тўғрисидаги маълумотларни қуйидаги манзилда олиш мумкин:\nТошкент шаҳри, Мирзо Улуғбек тумани, Мовароуннаҳр кўчаси, 24-уй.\nМаълумотлар учун телефон рақамлари: +99895 1980122, +99871 237-34-20, +99871 237-38-13.\nИслом Каримов жамоатчилик хайрия фондига Ўзбекистон мустақиллиги асосчиси ва биринчи Президенти Ислом Каримовнинг хотираси ва ҳаётда амал қилган тамойилларини абадийлаштириш мақсадида асос солинган.\nИслом Каримов Фондининг бирламчи вазифалари мамлакатимиз ҳамда ҳорижда Ўзбекистоннинг тарихий, маданий ва адабий меросини тарғиб қилишга мўлжалланган дастурларни амалга оширишдан иборатдир.\nФонд томонидан ёшларнинг интеллектуал ва ижодий салоҳиятини ривожлантиришга, олий ўқув юрти ва мактаб мураббийлари ҳамда тиббиёт ходимларининг касбий малакаларини оширишга йўналтирилган турли илмий-маърифий, маданий дастур ва лойиҳалар амалга оширилади.\nУшбу дастурлар доирасида Ислом Каримов Фонди истеъдодли ёшларга Ўзбекистон ва хорижий давлатларнинг энг илғор олий ўқув юртларида таълим олишлари учун грантлар тақдим этади.\nЎзбек классик ҳамда замонавий ёзувчилар асарларини чет тилларга таржимаси ва нашри учун, шунингдек, мамлакатимизда илм-фаннинг тараққиётига ҳисса қўшиш мақсадида илмий тадқиқот дастурларига грантлар ажратиш ҳам Фонд томонидан кўзда тутилган.\nЎзбекистоннинг анъаналари, адабиёти ҳамда халқимизнинг бой маданий меросининг бошқа жабҳаларига тегишли адабиётлар нашр этмоқлик Фонд фаолиятининг муҳим йўналишларидан биридир.\nИслом Каримов Фонди ўзбек халқининг авлоддан авлодга асрлар оша ўтиб келаётган ҳунармандчилик анъаналарини асраш ва қўллаб-қувватлашни кўзда тутган лойиҳаларни амалга оширади.\nФонд Ўзбекистон тарихи, маданияти ва санъатига оид фильм ва кўрсатувлар яратишга грантлар тақдим этади.\nЎзбек замонавий тасвирий санъат мактабини тараққий эттириш мақсадида Фонд ўзбек санъат усталари томонидан яратилган асарлар кўргазмаларини Ўзбекистон ва чет давлатларида ташкил этишни ўз вазифаларидан бири қилиб белгилаган.\nИслом Каримов Фонди "Сен ёлғиз эмассан" жамоатчилик болалар фонди билан ҳамкорликда ота-она қарамоғисиз қолган ва ногирон болалар ҳамда ёшларга ҳар томонлама ёрдам кўрсатиш соҳасида ҳам фаолият олиб боради.\nЎтган йилнинг декабрида Бухорода икки мактаб (5 ва 43-сонли мактаблар) Ислом Каримов Фондининг биринчи лойиҳаси доирасида қайта таъмирланганди.\nТеглар: ватани Улуғбек кўргазмаларини интеллектуал йўқ болалар\nЎзбекистонда ўқув-контракт нархи қанча?\n08:49 / 20-05-2017\nОлий таълим муассасаларига ҳужжат қабул қилиш кунлари ўзгарди\n22:43 / 27-12-2016\nТатьяна ва Лола Каримовалар Ислом Каримов фонди ва музейига асос солдилар\n11:15 / 19-11-2016\nИслом Каримов номи билан аталувчи жамоатчилик хайрия Фондига асос солинди\n13:30 / 18-11-2016\nЎзбекистонда олий таълим муассасаларига абитуриентларни қабул қилиш комиссиялари ўз ишини бошлади\n16:07 / 21-06-2015


Лондондаги Бакинҳэм саройида ўтган маросимда, Британия актëри Рожер Мур Буюк Британия қироличаси Елизавета II томонидан рицар унвони билан тақдирланди.\n03 март 2021, Тошкент вақти: 19:00\nРожер Мур томошабинларга кўпроқ кинодаги махфий агент Жэймс Бонд номи орқали таниш.\nАммо актëр бундай олий мукофотга кино оламидаги меҳнати уун эмас, балки ўтган 12 йил ичида ЮНИСЕФ болалар жамғармасининг яхши ният элчиси вазифасини аъло бажаргани учун сазовор бўлди.\nМаросимда шунингдек поп-рок йўналишидаги юлдуз Стинг ҳам иштирок этди. Унга эса Қиролича Британия Империяси Қўмондони деган унвон топширди.


Президент Шавкат Мирзиёев ёшлар масаласига бағишланган видеоселекторда Фарғона вилояти раҳбари Хайрулло Бозоровни бошқа вилоятлар раҳбарларига ўрнак қилиб кўрсатди.\n«Мана, Фарғона вилояти ҳокими айтсин, бирорта туман ҳокимининг 50 фоиз вақти пахтага сарфланяптими? Қишлоқ хўжалигидан озод қилинган экан, нега ёшлар масаласи билан шуғулланиш ўлда-жўлда бўляпти?\nНима учун Сурхондарё, Андижон, Сирдарё, Жиззах вилоятлари ҳокимлари Фарғонага ўхшаб, ёшлар масаласида берилган топшириқлар бўйича аниқ натижа ва ташаббуслар кўрсатмади?\nВилоят ҳокимлари ўн кун муддатда туман ва шаҳар кесимида ёшларни тадбиркорликка жалб қилиш ва бандлигини таъминлаш графикларини тасдиқлаб, янги-янги ташаббусларни амалга оширсин», дея давлат раҳбарининг сўзларини келтирмоқда Kun.uz мухбири.\nБундан ташқари, Инвестициялар ва ташқи савдо вазири ўринбосари Азиз Воитов ва Иқтисодий тараққиёт ва камбағалликни қисқартириш вазири ўринбосари Адиз Бобоев вилоят ҳокимлари билан бирга, жорий йил 1 июнига қадар ҳудудларда 77та «ёшлар саноат ва тадбиркорлик зоналари»ни ишга туширишга шахсан масъул экани қайд этилди.\n«Бугунги кунда ёшларнинг тадбиркорликка қизиқишлари катта бўлгани билан, улар керакли кўникмаларга эга эмас.\nШунинг учун, ёшларни тадбиркорликка жалб қилиш, уларни бизнесдаги рискларга ўргатиш зарур.\nБу йўналишда айни пайтда тадбиркор ака-ука Мамасаидовлар 480 минг нафар ёшларга тадбиркорлик кўникмаларини махсус онлайн дастур орқали бепул ўргатмоқда. Мен Ҳасан-Ҳусан укаларимиздан миннатдорман», – деди давлат раҳбари.\nСўзга чиққан тадбиркор Ҳасан Мамасаидов ўз тажрибаси билан ўртоқлашаркан, «Қимматга тушган хатолар» мавзусида дастурлар тайёрлаш ниятида эканлигини билдирди ва хато қилганлар ўз бошидан кечирганларини айтиб беришларини билдирди.


Туркманистонда иш ўринлари қисқартирилиб, иш ҳақининг бир қисмига товар берилмоқда\nТуркманистонда давом этаётган иқтисодий инқироз туфайли айрим давлат корхоналарида иш ўринлари қисқартирилмоқда. Шунингдек, қатор корхоналар ўз ходимларига иш ҳақини тўлашда қийинчиликларга дуч келмоқда.\nОзодлик радиоси туркман хизмати мухбирининг хабар беришича, Лебап вилоятининг Фарап туманида электр тармоқлари корхоналари ва вилоят газ таъминоти бошқармаси ходимлари сони 30 фоизга қисқариши кутилмоқда.\nМухбирнинг сўзларига кўра, умумий таълим мактабларининг таъминот бўлимлари ишчилари сони ҳам қисқармоқда.\nШу билан бирга, Озодлик мухбири вилоятда жойлашган баъзи йирик пахта заводлари ва пахта тозалаш заводларида иш соатлари икки баробарга қисқарганини хабар қилди.\nТуркманистон Давлат статистика қўмитаси мамлакатдаги ишсизлик даражаси тўғрисида маълумот бермайди.\nОзодлик маълумотларига кўра, жорий ойда Дарганати туманида ўқитувчилар ва шифокорларга маошнинг 50 фоизи Туркманистонда ишлаб чиқарилган озиқ-овқат, тўқимачилик, пластик идишлар ва лампочкалар шаклида тўлана бошланган.


Хонадоннинг файзли, ўзига хос дизайнли бўлишида пардалар танлови жуда муҳим. Дераза учун танланган пардалар бадиий безаклардан ташқари, яна қандай вазифаларни бажариши кераклиги ҳақида ўйлаб кўрганмисиз? Айтайлик уй ичидаги манзарани яшириш ва ҳарир парда ёрдамида ташқарини кузатиши мумкин. Ҳатто мутахассислар шундай пардаларни яратишганки, улар хонани қуёш нури ва ёруғликдан буткул тўсади. Шу ўринда савол туғилади: хонадонингизга мос пардаларни танлашда нималарга эътибор бериш лозим?\nУзуни маъқулми ёки калтаси? Одатда ёш болали аёллар узунлиги дераза токчасидан бўлишини ҳоҳлайдилар, уларнинг фикрича узун пардалар тез ифлосланади. Ҳатто болалар уларни ўйнаб, узиб олишлари ҳам мумкин. Лекин узунлиги дераза токчасигача бўлган пардалар фақат ошхона ва ойнабандли айвон деразаларига мос тушади. Қолган хонадонга эса узун парда танлашни маслаҳат берамиз. Кўп қаватли уйларда балкон деразаси ва эшиги бир-бирига яқин жойлашган бўлади. Бундай дераза пардаси токчагача, эшикники эса полгача узунликда бўлса, хона ўзгача кўринишга эга бўлади.\nБолалар хонаси учун. Ҳаворанг, кулранг ва бинафшаранг пардалар фарзандингизнинг уйқуси бузилмай, мириқиб ухлашини таъминлайди. Шу боис иложи борича болалар хонаси учун айнан шу ранглиларини ихтиёр этаверинг.\nМебелларингизга ҳамоҳанг бўлсин. Бу борада ранглар уйғунлиги ёддан кўтарилмаслиги лозим. Танлаётган пардалар хона деворларининг ранги билан эмас, балки мебел рангига мос тушса, мақсадга мувофиқ бўлади. Албатта, девор рангига мос тушган пардалар ҳам хонага ўзига ҳос шинамлик беради. Бироқ кейинг йиллар давомида деворлар рангини ўзгартириш ёки уларга гулқоғоз ёпиштириш истагида бўлсангиз, пардаларни ҳам ўзгартиршингизга тўғри келади. Шу сабабли пардаларни мебелларга мослаб танлаганингиз маъқул.\nАгар жалюзидан фойдалансангиз. Жалюзи шифти баланд уйларга илингани маъқул, унинг вертикал ва горизонтал турлари мавжуд. Вертикал жалюзиларни ҳар қандай хона (ёки ошхона)га ўрнатишингиз мумкин. Горизонтали эса офисларга илингани маъқул.\nПардаларни тозалаб туринг! Пардада тўпланиб қолган чангни тозалаш осон иш эмас. Уларни дам-бадам ювиш эса сифатига акс таъсир этиши мумкин. Шу сабабли вақти-вақти билан парда юзасига тўпланиб қолган чангни тозалаб туриш керак. Бунинг учун чангютгич оғзига дока тутиб, пардага теккизмаган ҳолда чангни тозалайсиз. Ювилган пардаларни эса бироз намлигида дазмоллаган маъқул. Шунда улар осон теккисланади.\n- Joylandi: 10.04.2016 02:29


Чапдастлик ва эпчиллик намойиши\nСариосиё туманидаги Боғистон маҳалласи кенгликларида улоқ-кўпкари мусобақаси бўлиб ўтди.\nСурхондарё вилояти туризм ва спорт бош бошқармаси, қатор туманлар ҳокимликлари, Миллий гвардия ҳузуридаги Қорабайир отлари маҳорат мактаби ҳамкорлигида ташкил этилган мусобақада Сариосиё, Денов, Олтинсой ва Узун туманларидан 150 дан ортиқ чавондоз иштирок этди.\nЖасурлик, мардлик, эпчиллик, қатъиятлилик каби юксак фазилатларни намоён этган қадимий чавандозлик спорт ўйинини мингдан ортиқ муҳлислар катта қизиқиш билан кузатиб, энг эпчил чавондозларни олқишлаб турди.\nВилоятда сўнгги йилларда йилқичилик янги босқичда ривожланиб, зотдор отларни парваришлашга қизиқиш ошиб бормоқда. Улоқ-кўпкари спорт ўйини янада оммавийлашиб, чавондозлар ва ёш ишқибозларнинг энг суюкли машғулотларидан бирига айланаётир.\nПрезидентимизнинг жорий йил 5 августдаги “Сурхондарё вилоятида қорабайир зотли отларни етиштириш ва оммалаштириш ҳамда от спорти турларини янада ривожлантириш чора-тадбирлари тўғрисида”ги қарори бу борадаги ишлар кўламини янада кенгайтириб, қадимий бу спорт турига ёшлар интилишини оширишга хизмат қилмоқда.\nМазкур ҳужжатга мувофиқ Термиз туманидаги Янгиобод маҳалласида 64,6 гектар ҳудудда Қорабайир отлари маҳорат мактаби ташкил этилиб, ёш чавондозларни тарбиялаш, миллий от спорти мусобақаларини ўтказиш, Қорабайир зотли отлардан фойдаланишни оммалаштириш ва миллий от спортининг халқаро довруғини дунёга кенг тараннум этиш учун барча шароит яратилмоқда. Моддий-техника базаси мустаҳкамланаётир. Туманларда Қорабайир зотли отлардан фойдаланишга ихтисослашган секция ва от спорти клублари ташкил этилиб, юқори малакали тренерлар тайёрлашга эътибор кучайтирилмоқда. От спорти бўйича маҳалла, туман ва вилоят мусобақалари ўтказилиб, энг чапдаст чавондозлар муносиб рағбатлантирилаётир.\nҚизиқарли беллашувларга бой бўлган спорт ўйинида сариосиёлик Носир чавондоз от ва телевизор билан тақдирланди. Деновлик Бегин чавондоз Сариосиё туманидаги “Тумор” лақабли отда туяни қўлга киритди. Сариосиёлик Ҳалим чавондоз бир бош қўй ва 1 миллион сўм пул мукофотига эгалик қилди.\nМусобақанинг бошқа эпчил чавондозлари ҳам улоқ-кўпкари ташкилотчилари томонидан муносиб рағбатлантирилди.\nМиллий спорт ўйинида энг кўп улоқ айириб, чапдастлик ва эпчиллик кўрсатган сариосиёлик чавандозлар мусобақанинг вилоят босқичига йўлланма олди.\n28 Ноябрь 2021 141\n28 Январь 2022 57\nМАҲАЛЛАЛАРДА ҲУҚУҚБУЗАРЛИК ВА ЖИНОЯТЧИЛИКНИНГ ОЛДИНИ ОЛИШГА ҚАРАТИЛГАН ПРОФИЛАКТИК ТАДБИРЛАР ДАВОМ Э…\n27 Январь 2022 61\nСПОРТ СОҒЛИК ГАРОВИДИР !\n27 Январь 2022 31


ҚАИРФ томонидан Ўзбекистондаги урология ва гемодиализ клиникалари молиялаштирилади | NORMA.UZ\nҚувайтнинг араб иқтисодий ривожланиш фонди Ўзбекистонга «Ўзбекистон Республикасининг урологик ва гемодиализ ёрдамини кўрсатувчи тиббиёт муассасаларни жиҳозлаш» лойиҳасини амалга ошириш учун $23,1 млн эквивалентида қарз беради (6.03.2020 йилдаги 130-сон ВМҚга қаранг).\n2020–2022 йилларда амалга ошириладиган лойиҳанинг умумий қиймати $29,09 млн ни ташкил этади. Ўзбекистоннинг улуши эквивалентда $5,97 млн ни, шу жумладан солиқ ва божхона имтиёзлари бериш тарзидаги эквивалентда $4,41 млн ни ташкил этади.\n7 млн Қувайт динори миқдорида, яъни $23,1 млн эквивалентидаги ҚАИРФ заёми 4 йиллик имтиёзли давр билан 26 йил муддатга берилади. Ўзбекистон Соғлиқни сақлаш вазирлиги заём мақсадли сарфланиши ва лойиҳа самарали амалга оширилиши учун масъул бўлган ижро этувчи агент, «O'zmedimpeks» ДУК эса тузиладиган шартномалар бўйича контрагент ҳисобланади. Хизмат кўрсатиш ва заёмни қайтариш харажатлари Давлат бюджети ҳисобидан қопланади.\nБир ой муддатда 5 кишидан иборат бўлган лойиҳани амалга ошириш гуруҳи ташкил этилади. Соғлиқни сақлаш вазирлиги лойиҳани амалга оширишга ёрдам кўрсатувчи консалтинг ташкилотини танлаб олиш ва тиббий жиҳозлар ҳамда асбоб-ускуналарни харид қилиш бўйича тендер савдоларини ташкил этади.


Чоралар самарли бўлармикин? - Anhor\nAnhor Все посты Чоралар самарли бўлармикин?\nҚимматбаҳо металлар ва тошлар билан амалиётларни бажарувчи шахслар учун Жиноий фаолиятдан олинган даромадларни легаллаштириш ҳамда террорчиликни молиялаштиришга қарши курашиш бўйича ички назорат қоидаларига ўзгаришлар ва қўшимчалар киритилди, дея хабар беради Norma.uz.\nМазкур ҳужжатга “хатар” тушунчаси киритилди. Ушбу тушунча остида жиноий фаолият ёки террорчиликни молиялаштиришдан олинган даромадларни легаллаштириш мақсадларида мижозлар билан амалиётларни бажариш хатари тушунилади. Ички назорат тизими қимматбаҳо металлар ва тошлар билан амалиётларни бажарувчи шахсларнинг фаолияти доирасидаги хатарларни аниқлаш, баҳолаш ва уларни камайтириш вазифаси билан тўлдирилди.\nБундан олдин кўзда тутилган ҳолатлардан ташқари, қимматбаҳо металлар ва тошлар билан шуғулланувчи шахслар қиймати энг кам иш ҳақининг 300 баробаридан ошувчи бир марталик битимларни амалга оширишда мижозларни пухталик билан текширишлари лозим. Ушбу чоралар харидорга нисбатан ҳам, қимматбаҳо металл ва тошларнинг сотувчисига нисбатан ҳам, шунингдек мавжуд мижозларга нисбатан ҳам қўлланилиши шарт.\nАлбатта, бу чораларнинг барчаси қонунга амал қилувчи фуқароларга мўлжалланган, чунки уларни бемалол четлаб ўтиш мумкин. Масалан, қиймати энг кам иш ҳақининг 300 баробаридан ошмайдиган миқдордаги олтин ва қимматбаҳо буюмларни битта эмас, балки бешта ёки ўнта дўконда сотиб олса бўлади.\nжиноий даромадқимматбаҳо металлтошчора


Coca-Cola Ўзбекистонга инвестиция киритмоқчи — Review.uz\nCoca-Cola Ўзбекистонга инвестиция киритмоқчи\nCoca-Cola компанияси 2020—2021 йилларда Ўзбекистонга 31 миллион доллар миқдорида инвестиция киритишни режалаштирган.\nCoca-Cola компанияси 2019 йилда жаҳоннинг етакчи хорижий тадқиқотчи компанияси билан ҳамкорликда Ўзбекистоннинг салқин ичимликлар бозорида ўрганишлар олиб борди. Унга кўра, келгуси 10 йилликда аҳоли сонининг ўсиши, даромадларнинг ошиши ҳамда ҳудудларнинг туристик салоҳияти кенгайиб бориши ҳисобига салқин ичимликлар сотиш бозори ҳажми 1,8 баробарга кўпайиши кутилмоқда. Бу ҳақда "Ўзбекозиқовқатхолдинг" компанияси матбуот хизмати хабар қилди.\nCoca-Cola компанияси 2020—2021 йилларда Ўзбекистонга 31 миллион доллар миқдорида инвестиция киритишни режалаштирган. Киритиладиган инвестициялар Хоразм вилояти ва Тошкент шаҳридаги заводлар модернизацияси, мавжуд қувватларни кўпайтириш учун сарфланади.\nМазкур лойиҳалар ҳудудларда аҳоли бандлиги даражасини оширишга, ишлаб чиқарилаётган кенг турдаги маҳсулотларни етказиб бериш бўйича логистика харажатларини иқтисод қилишга, республиканинг жанубий ва ғарбий ҳудудлари аҳолисини салқин ичимликлар билан янада кенгроқ таъминлашга, ишлаб чиқариш заводлари жойлашган ҳудудларда солиқ тушумларининг кўпайишига имкон яратади.\n12.11.2020 17:16 962\n13.11.2020 15:52 676\nМарказий банк 25 ноябрь куни учун олтин қуймалар нархини маълум қилди


Оқибатсизлик оқибати — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Hodisalar/Оқибатсизлик оқибати\n…Оилада кетма-кет бир қиз ва бир ўғил фарзандлар дунёга келди. Бундай бахти тўкисликдан мамнун ота-она уларни боқиш, катта қилиш кўйида тиним билмай меҳнат қиларди. Четдан қараганда ҳаммаси рисоладагидек эди. Лекин опа ва уканинг катта бўлган сари бир-бири билан чиқишмай қолиши, тез-тез жанжаллашиб туришини ота-она болалик шўхлигига йўйишар, буни бартараф этиш, уларни бир-бирига меҳрли, оқибатли қилиб тарбиялаш ҳақида ўйлаб ҳам кўришмасди.\nКўза кунда эмас, кунида синади, деганларидек, уканинг опага кўтарилган қўллари бу сафар уни маҳв этмасдан қўймади. Сергей Бондарев опасининг дуч келган жойига уриб, кейин унинг бўйнидан бўға бошлади. Опанинг кўзларидан оқаётган ёш, илтижолари уканинг тош бағрини юмшатай демас, аксинча ундан қутулишга бўлган истаги устунлик қилди… Аммо у бу лаҳзаларда дунёда шу жигаридан бошқа яқин одами йўқлиги ҳақида ҳатто ўйлаб ҳам кўрмади…\nМаҳаллийчиликка йўл қўйган фуқаролар жавобгарликка тортилди


Қизлар — Dilkashradio.com\nАссалому алайкум. Бир оилада иккита-учта қизнинг бўлиши онанинг қизлар тарбияси борасидаги таржрибасини оширади. Уларни қандай тарбия қилишни йил ўтган сайин билиб бораверади. Оналар қизлари билан ўтириб, турли хил мавзуларда суҳбатлашиши, уларга тўғри йўл кўрсатиши ва вақти келганида очиқ гапирмай, масаллар ёки ҳикоятлар билан қизларининг фикрлашларини тўғри йўналишга буриши керак. Масалан, ўсмир қиз шу даврга етганида дўстликдан муҳаббатни ажрата олмай қолиши мумкин. Ўсмирлик ёшида қиз болада бошқа жинс вакилига нисбатан қизиқиш ҳисси шаклланади. Бироқ бу ўсмирда муҳаббат пайдо бўлди, дегани эмас. Ўсмирлик ёшида аксарият қизларда йигит билан дўст бўлишдан кўра, муҳаббатга сазовор бўлиш илинжи юқори бўлади. Дўстлик муносабатларини эса улар ҳиссий боғлиқлик деб эмас, балки ҳамкорлик сифатида қабул қилишади.\nЎсмир ёшдаги қизларнинг дўсти ўзидан бир мунча кичик ёки ўзи тенги бўлиши маъқул ҳолат ҳисобланади. У ўзидан катта бўлган одамларни дўст деб эмас, балки ҳиссий яқин ҳамкор сифатида қабул қилади. Бора-бора ҳиссий яқинликлар, тез-тез мулоқотлар ўсмирда мослашувни юзага келтиради. Бу мослашувчанлик энди унда кўникма, яъни тан олиш ҳиссини шакллантиради. Олдин у ҳамкори билан шунчаки гаплашиб юрган бўлса, энди унда бу меҳрга, кейинчалик муҳаббатга айланади.\nБироқ айрим ота-оналар қизларини бошқа жинс вакилига бўлаётган муносабатини нотўғри қабул қилиб, чекловлар қўллашади. Аслида, ўсмир қизнинг ўзга жинс вакилига қизиқиши, унда ҳиссиёт, эҳтирос, эътибор, интилишнинг бўлиши бу – реал ҳолат.\nАгар ўсмирда бошқаларнинг эътиборини жалб қилиш, ўзига қарамаслик кузатилса, бу унинг руҳий зўриқишидан дарак беради.\nБунда албатта, психолог маслаҳатидан фойдаланишни тавсия этамиз. Қизининг юриш-туриши, гап-сўзларидан оналар унда қандай жараёнлар кетаётганини тахмин қилиши ёки қизи билан яқин дўстона муносабат ўрнатиб, ундан қалбида нималар кечаётганини билиб олиши мумкин. Иккинчи вариант анча қийин, аммо эришса бўладиган ҳолат.\nЎсмир қиздаги яна бир муаммо унинг ёлғон гапиришидир. Ўсмир қизда ҳиссиёт юқори, ақлий ҳолат қуйи бўлади. У кўп ҳолларида ўзи маъқул деб билган кийимларни кияди. Агар у ўша пайтда ўзига ўзгалар кўзи билан қараганида, ўзининг бачканалик билан кийинаётганини сезарди. Бу пайтда она унга ўзгаларнинг назари қаратилганини, бошқаларнинг ҳам фикрини билиш муҳимлигини уқтириши керак.\nБир одамнинг нотўғри хулоса чиқариши ҳатто қизининг ҳаётини ўзгартириб юбориши мумкинлигини унга ётиғи билан тушунтириши керак. Агар она қизига буни тўғри тушунтира олса, ўсмир ўзида назорат меъёрини ушлаб туради. Оналар мисоллар ёрдамида «Фалончи ўртоғим менга қизинг улғайибди, жуда чиройли қиз бўлибди, лекин сал кийиниши ўзига ярашмабди, деди», деб тушунтирса, бу албатта, унга ижобий таъсир кўрсатади. Энди у кўзига бошқалар кўзи билан ҳам қарай бошлайди, бачканаликка йўл қўймайди. Бу тушунтириш унга тақиқлаш орқали бўлмаслиги керак. Биз унга тақиқлаб қўйсаг-у, лекин у асосли бўлмаса, энди у ўзини ҳимоя қилиш учун алдашга, ёлғон гапиришга ҳаракат қилади. Агар таъқиқланган нарсани нотўғри эканини она асослаб берса, у буни қабул қилади.


АҚШ Афғонистондан кетар чоғи барча техникаларни яроқсиз ҳолатга келтирди | Qalampir.uz\nАҚШ Афғонистондан кетар чоғи барча техникаларни яроқсиз ҳолатга келтирди\nОлам\t01 Сентябрь 11:55 15947\nAҚШ ҳарбийлари Aфғонистонни тарк этишдан олдин Қобул аэропортидаги ҳарбий техникаларни ишдан чиқариб, яроқсиз ҳолга келтирди. Айрим ҳарбий воситаларни эса мамлакатдан олиб чиқиб кетди. Бу ҳақда "InfoResist" нашри AҚШ Марказий қўмондонлиги раҳбари Кеннет Маккензига асосланиб хабар бермоқда.\nУнинг сўзларига кўра, аэропортни ҳимоя қилиш учун ишлатилган 73 та самолёт, минадан ҳимояловчи 70 га яқин зирҳли машина ва 27 та HMMWV қўшинлари, шунингдек, ракеталарга қарши мудофаа тизими, артиллерия ва миномётлар бузиб ташланган ёки ишдан чиқарилган. Юқорида санаб ўтилган техникалар яроқсиз ҳолатда.\n“Бу самолётлар биз кетганимиздан кейин бошқа учмайди. Ҳеч ким уларни ҳеч қачон бошқара олмайди.\nУларнинг кўпи илгари ҳарбий миссияларда қатнашмаган, лекин улар энди уча олмайдилар”, деган Маккензи.\nАввалроқ, АҚШ Конгрессининг Вакиллар палатаси аъзоси ва Ҳарбий-денгиз флотининг собиқ қўриқчиси Жим Бэнкс ўзининг Twitter’даги саҳифасида “Толибон” мамлакатнинг 85 миллиард долларлик ҳарбий техникасини ўзлаштириб олганлигини маълум қилганди.\nЭслатиб ўтамиз, кеча, 31 август куни Америка Қўшма Штатлари Афғонистондаги америкаликларни эвакуация қилишни якунлаб, барча қўшинларини олиб чиқиб кетди. Шу тариқа АҚШнинг 2001 йил 11 сентябрь воқеаларидан кейин Афғонистонда бошлаган ҳарбий миссияси якунланди.\n24 Сентябрь 07:41 46820\n25 Сентябрь 20:55 30549\n24 Сентябрь 13:42 28791\n25 Сентябрь 09:33 24916\n25 Сентябрь 16:47 22344


Зиёрат туризмига эътибор\n20:33 / 10 январь 203 pdf Ўқиш режими + -\nТошкент шаҳрида 2021 йил туризм соҳасида амалга ошириладиган инвестицион лойиҳалар белгилаб олинди. Бу ҳақда Туризмни ривожлантириш давлат қўмитаси Ахборот хизмати хабар берди.\nУнда Тошкент шаҳрида 2021-2023 йилларда маҳаллий ва хорижий ташаббускорлар томонидан жами қиймати 9,442 трлн. сўм миқдоридаги 90 та лойиҳалар амалга оширилиши режалаштирилган. Мазкур лойиҳаларда тўғридан-тўғри хорижий инвестиция 739,5 млн. долларни ташкил этиб, шундан 3 596 та хона ва 7 050 та ўринга мўлжалланган 66 та меҳмонхона, 12 та савдо, кўнгилочар бизнес маркази, 9 та маданият ва истироҳат боғи ва 3 та ҳунармандчилик марказлари барпо этилиши назарда тутилган. Ҳозирда лойиҳалар бўйича манзилли рўйхат шакллантирилиб, мониторинг ишлари олиб борилмоқда.\nБундан ташқари Ўзбекистон халқаро ислом академияси ҳудудида жойлашган муқаддас қадамжолар — Шайхонтоҳур, Тўлабек (Қалдирғочбек) ҳамда Юнусхон мақбараларида сайёҳларни кириб-чиқиш шароитларини яхшилаш, «Ал-Бухорий» халқаро спутник телеканалини очиш каби лойиҳалар устида иш олиб борилмоқда.\nШуни алоҳида қайд этиш керакки, «Жаҳон мусулмон сайёҳлари индекси» рейтингида Ўзбекистон 10 поғона (32-ўриндан 22-ўринга) юқорилаб, Ислом ҳамкорлик ташкилотига аъзо мамлакатлар орасида мусулмон сайёҳларни жалб қилаётган «Энг жозибадор» ҳамда «Хавфсизлик ва бағрикенглик даражаси юқори» бўлган 10 мамлакат қаторидан ўрин олган.\nАОКАдаги брифингда Бош вазир ўринбосари Азиз Абдуҳакимов маълум қилишича, коронавирус пандемияси туфайли юз берган глобал инқироз натижасида мамлакатимиз туризми энг жиддий зарар кўрган соҳалардан бири бўлган. 2020 йилда Ўзбекистонга 1 млн 504 минг турист келган, уларга 261 млн долларлик хизмат кўрсатилган.\n«2021 йилда барча ишларни умумий рақамлар орқали эмас, аниқ режалар ва рейсма-рейс йўналиш бўйича батафсил ҳисоб-китоб асосида амалга оширмоқчимиз, зиёрат туризмига кўпроқ эътибор қаратмоқчимиз», – деди А.Абдуҳакимов.\n2021 йилда Ўзбекистонга 1 млн 700 минг нафар хорижий сайёҳ ташрифини таъминлаш бўйича режа ишлаб чиқилган. Зиёрат туризмини ривожлантириш концепцияси доирасида дунёга машҳур Ислом дини уламолари қўним топган қадамжоларни реконструкция қилиш, мақбараларга сайёҳларнинг кириб-чиқиш шароитларини янада қулайлаштириш йўналишида ишлар олиб борилади.\n17:00 / 10 январь 1943\n08:00 / 11 январь 885\nМамлакатдаги Қуръон таълими киритилмаган ўрта мактабларда ўқувчиларга Қуръони Каримни ўргатиш бўйича қўшимча тарзда 3500 та ўқитувчи тайёрланмоқда. Бу ҳақда IQNA давоми...\n1056 15:00 / 10.06.2019\n1973 10:10 / 19.01.2019\nМўмин мусулмонлар Миср диёри, балки бутун Ислом оламида тенгсиз ақийда олими бўлган устоз аллома Тоҳа АлДассуқий АлҲубайшийдан жудо бўлди.Шу муносабат билан давоми...\n541 19:44 / 05.12.2020\n711 15:30 / 17.04.2019


Авиадвигателлар ишлаб чиқарувчи Rolls-Royce компанияси рекорд миқдорда зиён кўрди\n23:58 / 14.02.2017\nБуюк Британиянинг авиадвигателлар ишлаб чиқарувчи Rolls-Royce компанияси 2016 йилда 4,6 млрд фунт стерлинг (5,7 млрд доллар) миқдорида рекорд даражада зиён кўрди. Бу ҳақда компания хабарида маълум қилинди.\nКомпаниянинг солиқ тўлагунгача даромади 49 фоизга, яъни 4,64 млрд фунт стерлинггача тушиб кетган. Шу билан бирга тушум 9 фоизга ошган ва 14,96 млрд фунт стерлингни ташкил қилган. Компания молиявий йўқотишларига британ фунти курсининг Буюк Британиянинг Европа Иттифоқи таркибидан чиқиши ортида қадрсизланиши ва компания ўтган йили аралашиб қолган коррупцион можаро учун тўлаган жаримаси сабаб бўлган.\nАввалроқ Британия ҳукумати Rolls-Royce’ни коррупцияда айблаганди – компания 12 та мамлакатдаги давлат энергетика компанияларидаги мансабдор шахсларга пора бериб келган. Компания бу қилмиши учун кечирим сўраган ва ушбу иш бўйича 5 йил аввал тергов бошлаган Буюк Британия, АҚШ ва Бразилияга 830 млн доллар жарима тўлаб беришга рози бўлган.\nRolls-Royce жаҳонда бозордаги улуши бўйича авиадвигателлар ишлаб чиқарувчи иккинчи рақамли компания ҳисобланади. Бу компания Rolls-Royce автомобилларини ишлаб чиқарувчи компания билан боғланмаган. Бу икки компания 1971 йилда ажралган. Ҳозирда Rolls-Royce автомобиллари BMW компаниясининг шундай номдаги бўлими томондан ишлаб чиқарилади.\nRolls-Royce зиён авиадвигателлар\nДунёдаги ягона Rolls-Royce пикапи аукционда сотилади\nRolls-Royce “дрон-кема” қурмоқчи\n6 та энг ноёб ва қиммат автомобиллар


Акбар РУСТАМОВ: НОТИҚ (ҳажвия) | Fayzbog.uz\n«Ҳали шошмай тур, сўзга чиққанда ҳақиқий нотиқ қандай гапириши кераклиги ҳақида дарс бераман». Шу ўйлар ғужғон урди Зиёд Йўлдошевичнинг кўнглида. Унинг одати шу: қанақа тадбир бўлмасин, кунда жилла қурса бир марта сўзга чиқиб, уч-тўрт бор қарсак эшитмаса, кўнгли жойига тушмайди. Бир гал-ку, мотам митингида қарсак кутавериб оломонни уч соат тик оёқда ушлаб турганди. Агар шу «режалар» бажарилмаса, уйдаги невараларга қийин бўлади. Тунда айни тўртинчи уйқуни уриб ётганларида…\nЙўқ, тўй тугаб, ёр-ёр садолари янгради ҳамки, Зиёд Йўлдошевич ўз исмини эшитмади.\nҲамияти тутди. Вилоят миқёсидаги катта-катта тадбирлару казо-казо йиғилишларни ўз нутқи билан безаган шундай ҳурматли шахсни аллақандай бетайин тўйда назар-писанд этмаганлари алам қилди. Ана шу дилсиёҳлик сабаб йўл бўйи қорни оғриб қолган кишидай тўлғаниб-тўлғаниб ўтирди. Ҳаммасидан эртага «Зиёд Йўлдошевич тумандаги ҳамкасби тўйига бориб, сўзга чиқмасдан қайтибди», деган гап урчиши мумкин. Обрўсига соя тушишидан хавотирланди.\nОхири чидаёлмади. Даст ўрнидан турди-да, югуриб шофёр ёнига борди.\nАвтобус руль чамбарагига ёпишиб, бақира кетди:\n— Тўхта, тўхтат деяпман.\nҲайдовчи буйруқни бошқа маънода тушунди:\n— Шошилманг, домла. Бу ер гавжумроқ экан, холироқ ерда тўхтатаман.\n— Йўқ, шу ерда тўхтат! — Гап оҳанги янада кескинлашди Зиёд Йўлдошевичнинг.\nШофёр бир томони чолнинг важоҳати, иккинчи томони «ҳар ҳолда, кекса одам, зарурат безовта қилиб…» деган ўйда тормозни босди.\n— Энди, ҳаммангиз тушинг. — Зиёд Йўлдошевичнинг автобусдагиларга қарата айтган сўзлари ҳаммани бемаҳал вақтга тўғриланган будильник овозидек безовта қилди. Ҳар ёқдан тажанг товушлар эшитила бошлади.\n— Нима дейсиз, домла, шу ерда гапираверинг!\n— Нутқ сўзламоқчидир-да. Тўйдаги аламини биздан олади энди.\n— Бу кишининг онаси минбарга бошқоронғи бўлган чоғи…\nАммо Зиёд Йўлдошевич сиртига сув юқтирмади. «Бутун жаҳон тарихида нотиқларга осон бўлган эмас, — ўйлади у. — Цецерон суд залидаги нотинч, безовта оломоннинг овозини босиш учун денгиз шовқини олдида машқ қилган. Бобур улкан қўшиндан қўрққан аскарларини жанг майдонидаги ваъзи билан ғалабага бошлаган. Менинг чекимга эса мудроқ оломонни сергаклантириш тушибди. Ахир, айтишган-ку: «Воиз улдурки, мажлисига холи кирган тўлғай ва тўла кирган холи бўлғай». Қолаверса, ҳали ҳеч ким оломонни автобусдан тушириб, нутқ сўзлаган эмас. Демак, бу янгилик воизшуносликда менинг номим билан қолади».\nЗиёд Йўлдошевич гўё юз йилдан кейинги тарих китобларидан ўз номини ўқигандек қувониб кетди. Кўнгли тўлиб, кўзига бир-икки томчи ёш айланди. Аввалги таъналарни батамом унутиб, илжайганча, дабдабали оҳангда сўз бошлади:\n— Ўртоқлар, биз бугун жуда катта тарихий жараённинг гувоҳи бўлиб турибмиз…\n— Об-бо, эски кассетани қўйдилар-ку, — деди кимдир эснаб.\n— Йўқ, буниси янги «запис». Фақат эскисини сал-пал «корректировка» қилганлар.\nАммо Зиёд Йўлдошевич луқмаларга яна эътибор бермади. Жўшқин нутқини давом эттирди:\n— Биз ҳозиргина катта тантаналар билан ўз висол айёмини ўтказганига гувоҳ бўлганимиз — икки бахтиёр ёш оила аталмиш янги ҳаёт академиясини яратиш сари йўлланма олдилар. Қалай…\nЗиёд Йўдошевичнинг «қалай»и қарсак кутгани эди. Шу боис бироз тин олди. Аммо сўз тугади, деган маънода чалинган бир-икки қарсак ҳам бурчак-бурчакдан келаётган хуррак овозини босолмади.\nШундан кейин Зиёд Йўлдошевич узоқ маъруза қилди.\nЎз ваъзидан ўзи таъсирланган Зиёд Йўлдошевич ўйлади: «Бунақа илҳом ҳар қачон келавермайди, афсус, диктофон олмабман, ҳозирги нутқимни ёзиб олсам, бир китоб бўларди…»\nНиҳоят, узоқ тўлғоқдан қутулган аёлдай юзи ёришган Зиёд Йўлдошевич хаёлий қарсаклар оғушида унинг нутқидан безовта бўлмаган биргина киши — аёли ёнига ўтирди. Кампири норозиланиб сўз қотди:\n— Маърузангиз бор бўлсин, хўжайин, одамни уятдан ўлдирдингиз — «Зўр сўзладингиз», деган мақтовни кутган Зиёд Йўлдошевич, кайфияти яхшилигиданми, таънага эътибор бермади:\n— Бу ҳам бодилик-да, хотин, — сўнг руль чамбарагига суяниб мудраётган ҳайдовчига қараб қичқирди. — Автобусни ҳайдайвер, шопир болам, энди кетсак ҳам бўлади.


Гидрометеорология маркази 12 декабрь куни Ўзбекистонда кутиладиган об-ҳаво маълумотини эълон қилди. Тошкентда ҳаво ўзгариб туради, вақти-вақти ...\nГидрометеорология маркази 10 декабрь куни кутилаётган об-ҳаво маълумоти ҳақида хабар берди. Тошкентда ҳаво ўзгариб туради, ёмғир ёғиши мумкин. Шарқдан секундига 5-10 метр тезликда шамол эсади. ...\nГидрометеорология маркази 6 декабрь куни ўлкамизда кутиладиган об-ҳаво маълумотини эълон қилди. Тошкентда ҳаво ўзгариб туради, вақти-вақти ...\nГидрометеорология маркази 5 декабрь куни юртимизда кутиладиган об-ҳаво маълумотини эълон қилди. Тошкентда ҳаво ўзгариб туради, ёғингарчилик ...\nГидрометеорология маркази 3 декабрь куни Ўзбекистонда қандай об-ҳаво кутилиши мумкинлиги ҳақида хабар берди. Тошкентда ҳаво ўзгариб ...\nЭртадан кунлар бироз исиши кутилади\nРеспублика Гидрометеорология марказининг хабар беришича, 29 ноябрь куни Тошкентда ҳаво ўзгариб туради, ёғингарчилик бўлмайди.\nШимолий ҳудудларда ҳарорат кечаси -15 даражагача совиб кетиши мумкин\nГидрометеорология маркази 28 ноябрь куни Ўзбекистонда кутиладиган об-ҳаво маълумотини эълон қилди. Тошкентда ҳаво ўзгариб туради, ёғингарчилик ...\nоб-ҳаво: ёғингарчилик бўлмайди, аммо яна қаттиқ совуқ кутилмоқда\nГидрометеорология маркази 27 ноябрь куни кутиладиган об-ҳаво маълумотини эълон қилди. Тошкентда ҳаво ўзгариб туради, ёғингарчилик бўлмайди. Кечаси ва эрталаб туман тушиши мумкин. Шарқдан секундига ...\n26 ноябрь куни ҳаво кечаси -13 даражагача совиши кутилади\nГидрометеорология маркази 26 ноябрь куни Ўзбекистонда кутилаётган об-ҳаво маълумотларини эълон қилди. Тошкентда ҳаво ўзгариб туради, ёғингарчилик ...\nҚиш қандай ўтади? Синоптиклар прогноз қилди\nкатта қисмида Ўзбекистон бўйича кам булутли, қуруқ ва шамолсиз об-ҳаво кузатилди. Фақат айрим кунларда баъзи жойларга ёмғир ёғди. Улар ... совуққача тушиб кетди. Дам олиш кунлари Ўзбекистон бўйлаб булутли об-ҳаво сақланиб туради. Шимолий ҳудудлардан ташқари бошқа жойларда ёғингарчилик, ...


Исроил расмийлаига кўра, кеча худкуш одам содир этган бомба портлаши оқибатида бир исроиллик аëл ҳалок бўлгани фалстинлик қуролли гуруҳларнинг ҳужумларни тўхтатиш ҳақидаги ваъдаларига амал қилмаганликларини баëн қилди.\nИсроил Бош вазири Ариэл Шарон матбуот вакилининг билдиришича, Исроил полицияси бугун Тел-Авив яқинида юз берган портлашни фаластинликлар томонидан амалга оширилган ҳужум, дея баҳолаган.\nЭртага Исроил ва Фаластин Бош вазирлари учрашишлари режалаштирилган. Учрашув сабаблари ҳозирча эълон қилинмаган.\nБошқа бир хабарга кўра, Фаластин Бош вазири эртага белгиланган ушбу учрашувни бугун бекор қилган.


Пахта 2015: "Мабодо Марсдан тушмаганмисиз?" - BBC News O'zbek\nПахта 2015: "Мабодо Марсдан тушмаганмисиз?"\nImage caption Варақаларда пахта теримига жалб қилиш мажбурий меҳнат эканлиги айтилади\nЎзбекистондаги "Ҳуқуқ ҳимоячилари альянси" мамлакат бўйлаб мажбурий меҳнатга қарши варақалар тарқатишга бел боғлаган. Уларнинг ташаббусини оддий одамлар қўрқув ва ҳадик билан кутиб олаётгани айтилади.\nПахта териш мавсуми авжига чиқаркан ўзбекистонлик ҳуқуқ фаоллари одамларга маъмурий органлар томонидан босим остида меҳнатга мажбур қилиниш ноқонуний эканлигини тушунтиришга ҳаракат қилмоқда.\nЎзбек-олмон форуми томонидан тайёрлангани айтилаётган бу варақаларда Ўзбекистон қонунларида мажбурий меҳнат тақиқлангани тўғрисида иқтибослар келтирилган. Унда меҳнатга мажбурланган ҳолатда қандай йўл тутиш ҳақида йўриқномалар кўрсатилган.\nФаол Малоҳат Эшонқулова Жиззах вилоятидаги ўқитувчи, шифокор ва боғча ходимлари орасида ушбу варақаларни тарқатиш билан шуғулланган.\n"Варақада ёмон нарса эмас, балки ўз ҳақ ҳуқуқларини талаб қилиш йўл-йўриқлари кўрсатилган холос. Мажбурий меҳнатга жалб қилинганда нималар қилиш ва ўз ҳуқуқини ҳимоя қилиш учун ишни нимадан бошлаш ёзилган. Лекин тарқатган одамларимиз орасида олий маълумотли бўлса ҳам уни олиб ўқишга қўрқадиганларини учратдим", - дейди Малоҳат Эшонқулова.\nҲуқуқ фаолига кўра, одамларга варақа берилганида, уни олган тақдирда тазйиқ ва таъқибларга дуч келиш ёки келмаслиги ҳақида сўрашган.\n"Варақани олишади, кўз югуртиришади-да, атрофга хавотир билан назар ташлаб тезда буклаб сумкасига солиб қўйишади. Биз кетганимиздан кейин бу варақаларнинг ҳоли нима кечганлиги борасида бир нарса деёлмайман".\nЎзбекистонда ҳар қандай варақа тарқатиш расмийлар томонидан ҳадик билан қарши олиниши айтилади.\nЭшонқулованинг айтишича, улар бу каби варақаларни таниш одамлар орасида ва тор доирада тарқатгани учун ҳам ҳуқуқ тартибот органи ходимлар томонидан бирор муносабат билдирилмаган.\n"Одамлардаги қўрқув, кўзларидаги ҳадик ва хавотирни кўриб уларга мажбурий меҳнатга қарши туришни тарғиб қилувчи варақаларни тарқатиш самара беришига шубҳа кўзи билан қарай бошладим", - дейди Малоҳат Эшонқулова.\nҲақ ҳуқуқларни талаб қилиш тўғрисидаги гапларни ўқиган одамлар ҳуқуқ фаолига қараб "Мабодо, Марсдан тушиб қолмаганмисиз, шундай қилиш мумкинми? Бизда қонун қолдими", - деб кулиб қўйишган.\nЎзбекистонда пахта теримига бюджет ташкилотларидан тортиб хусусий корхона ишчиларигача кенг сафарбарлик эълон қилинади. Талабалар ва олисда яшовчилар пахта териш учун кўчириб олиб кетилади.\nПахтага жалб қилиш кампанияси жуда кенг олиб борилади. Масжидларда ва овоз кучайтиргичлар ёрдамида пахтага чиқиш кераклиги уқтирилади.\nБунгача Сирдарё вилоятида пахта йиғим-теримида қатнашишдек "савобли ишдан четда турмаслик" даъвати битилган варақалар тарқатилган.\nОдамларнинг ушбу меҳнатга ихтиёрий-мажбурий равишда жалб қилиниши айтилади.\nЎзбек матбуотида мажбурий пахта кампанияси танқид қилинди\n"Ўзбекистон СССР замонидаги пахта сиёсатини ўзгартирмади"\nАудио Ўзбек фермерлари бу йил ҳам пахта ва ғалла мажбурияти остида\nАудио Пахта мавсуми пайтидаги поралар кимнинг чўнтагига тушади?


Нега Про лигада катта танаффус пайдо бўлди? / CHAMPIONAT.asia\nНега Про лигада катта танаффус пайдо бўлди?\nТеглар : НефтчиТимур Кападзе Про лига"Олимпик"\nХабарингиз бор, 13 сентябрь куни Про лиганинг II босқичига қуръа ташланди.\nЎзПФЛ мусобақа тақвимини эълон қилишга ҳам улгурди.\nУнга кўра, қуйи тўртлик жамоалари учун мавсум октябрь ойи охирида якунланади. Аммо юқори тўртлик сўнгги турни 21 ноябрь санасида ўтказади. Бу тафовут юқори тўртлик жамоалари учун 14 октябрдан 6 ноябрга довур юзага келадиган танаффус туфайли пайдо бўлди.\nКўпчиликни Про лига тақвимидаги 22 кунлик танаффус қандай пайдо бўлгани қизиқтирмоқда. Бу борада таҳририятимизга мурожаат қилганлар ҳам бўлди. Бугун шунга ойдинлик киритишга қарор қилдик.\nМаълум бўлишича, ПФЛнинг режалари бошқача эди ва барчаси U-23 жамоалари ўртасида Қувайтда ўтказиладиган турнир сабаб ўзгариб кетди. Бу мусобақада юртимиз шарафини Тимур Кападзе бошчилигидаги терма жамоа ҳимоя қиладиган бўлди. Хабарингиз бор, Тимур Кападзе айни пайтда "Олимпик" клубига ҳам устозлик қиляпти ва унинг шогирдлари Суперлига йўлланмаси учун курашадиган юқори тўртликнинг ичида. Шу туфайли Про лига жадвалининг тепа қисмида ихтиёрий-мажбурий танаффус юзага келди.\nЛекин масаланинг бошқа томони ҳам бор. Қувайтдаги турнир 25-31 октябрь кунлари бўлиб ўтишидан хабарингиз бор. Тимур Кападзе эса унда иштирок этадиган шогирдларини 17 октябрда йиғишни сўраган. Бу ўз-ўзидан танаффусни яна 1 ҳафтага узайтирди.\nШу ўринда савол туғилади. Келаси йил ўтадиган U-23 Осиё чемпионатида мезбон сифатида қатнашишимиз аниқ. Қувайтдаги турнирнинг биз учун расмий жиҳатдан ҳеч қандай аҳамияти йўқ ва фақат тайёргарлик вазифасини ўташи керак. Хўш, шунчаки тажриба учун қатнашиладиган мусобақага тайёргарликни 1 ҳафта олдин бошлаш шартми? Тўғри, тайёргарлик ва йиғинларнинг ҳеч қандай зарари бўлмаслиги мумкин. Бироқ бу Про лигада иштирок этаётган 4 клубнинг манфаатларига зарар етказмаслиги керак эмасми?\nСайтимизда роппа-роса 1 ҳафта олдин аёллар терма жамоаси устози Баҳром Норсафаровнинг истаги билан бутун бошли чемпионатнинг 17-тури кейинга қолдирилгани ҳақида мақола эълон қилинган ва бу ҳолат қораланганди. Энди эса Тимур Кападзенинг хоҳиши билан "Нефтчи", "Нурафшон" ва "Динамо" манфаатларига путур етадиган бўлиб турибди. Нима деб ўйлайсиз, терма жамоаларда фаолият юритаётган мутахассислар кун келиб уларга кадр етказиб бераётган ички чемпионатимизни ҳурмат қилишни ўрганишадими?\nТьерри Анри - "Барселона" мураббийлиги учун даъвогар 1\nМесси ПСЖнинг "Манчестер Сити"га қарши ўйинини ўтказиб юбориши мумкин 9\nПуйоль "Барселона" мухлисларига мурожаат қилди 17\nЙович "Арсенал" ёки "Вест Хэм"га ўтиши мумкин 5\nСуарес фаолиятидаги ҳар бир дақиқада гол урди 18\nМартинес "Барселона"ни бошқаришни хоҳлайди, аммо ҳали Бельгия терма жамоасидан кетишга тайёр эмас 3\n15 сен 17:33:10\nФахриддин Рузи туй бошладингми, жуда куп буюртма макола чикаряпсан? Сени саволингга келсак Копадзе Абрамовни шогирдларидан, устоздвн утмаган шогирд шогирд хисобланмайди, клублар улар учун истаган пайтда кириб пайхон киладиган эгасиз томоркадир.\n16 сен 09:17:50\nПро-лигада интрига борку хозир,тайергарлик шунака уйинларда булгани яхши эмасми, Копадзе?\nБошка жамоалар протест ёзиши кк.\nОтиб берган куёнинга урей,темур!\n16 сен 08:36:55\nнима ошармиш дедингиз?\n15 сен 23:06:54\n21 ASR FUTBOLI\nЭнди терма жамоа мураббийлари клубларда ишламайди деган эди кимдир.\n15 сен 21:10:09\nПфл барибир холис ишламаябди тарафкашлик клябди. Абрамов кучирганда дод вой солганди энди нега жим? Оддий про лигани тартибга сололмагандан кегн. Абрамов туг'ри этган экан " сен журналист" деб))\n15 сен 19:11:47\nNEFTCHI-FERGANETS фойдаланувчининг фикрига жавоб бериш\nТугатиб куйса булоради про лигани 2давра уйнашдику интилирегияси ошармиш курсин Диёр\n15 сен 18:27:05\nБиринчи лига охирлаб хам колди, лекин жадвални куриш муаммода. Шуни тугирлаб куйинглар. Please.\n15 сен 17:59:30\n15 сен 17:19:03\nAbramov xam Superliga uyinlarini kuchirgandi endi Kapadze Pro ligani..... Dars bulmaydi bularga\n15 сен 17:16:15\nБу ерда об-хавони хам инобатга олиш керак, ноябрь урталарида ёгингарчилик булиб хаво харорати минусга тущиши мумкин..кейин бошка жамоалар кариийб бир ой нима килишади..Хеч тартиб булмади, булмадида футболимизда ..\n15 сен 17:04:27\nEski xamom eski tog'ora (afsus)\n15 сен 16:57:36


ЎзА - Ҳаётнинг юқори сифатли тарафи Ucell билан ҳар ерда ва барча учун\nҲаётнинг юқори сифатли тарафи Ucell билан ҳар ерда ва барча учун\nICTEXPO 2019 кўргазмасидан бир мунча вақт олдин Бухоро вилоятининг Ғиждувон туманида (“Ucell” савдо белгиси остида) “COSCOM” МЧЖ Бош директор в.б. Владимир Кравченко абонентлар билан суҳбати акс этган видео тасвирни ижтимоий тармоқларда илиқлик билан қабул қилишди. Шу сабабли, “Ucell” кўргазма пештахтасида кўргазмага ташриф буюрганлар Владимир Владимировични таниб, унга тўғридан-тўғри савол бериш имкониятига эга бўлишди. Компания раҳбари катта мамнуният билан соф ўзбек тилида мулоқотда бўлиши аллақачон бизнинг абонентларни заррача ҳам ажаблантирмай қўйди.\nДавлат раҳбарининг кўрсатмаларини амалда бажариш мақсадида, “Ucell” раҳбарияти Компания абонентлари билан мулоқотда бўлиб, истеъмолчиларнинг талаб ва истакларини ўрганиб чиқиш учун доимий равишда вилоятларга чиқиб туради.\nҚува туманининг “Акбаробод” қишлоқ фуқаролар йиғинидан келган “Ucell” абоненти Компания раҳбариятининг Қўқонга қилган ташрифи чоғида улар билан танишгани ҳақида сўзлаб берди. Улар ҳам Бухорода бўлиб ўтган учрашув ҳақидаги видео тасвирни кўришган, шундан сўнг Компания раҳбарининг саҳифасини ижтимоий тармоқларда топиб, таклифнома кўринишидаги хат ёзишган.\n“Ucell-Fargʻona” минтақавий бўлимининг раҳбари Икром Бурхонов бошчилигидаги Компаниянинг бир гуруҳ ходимлари Қувага ташриф буюришди.\nМутахассислар муаммони жойида ўрганиб чиқиб, уни ҳал қилиш йўлини топишди. Аҳоли пунктининг уяли алоқа тизимини техник жиҳатдан замонавийлаштириш “Ucell”нинг 2020 йил режаларига киритилди.\nАндижон вилоятининг Қўрғонтепа туманидаги “Ucell”нинг содиқ мижозлари сони “Ucell-Andijon” минтақавий бўлимининг раҳбари Бахтиёржон Турдиев ҳамда ҳамкасбларининг ташрифидан кейин сезиларли даражада ошди. Улар абонентларнинг 4G алоқасини созлаш ишларини амалга ошириш борасида ёзган мурожаатига жавобан “Наврўз” қишлоқ фуқаролар йиғинига ташриф буюришди.\nЭнди Қўрғонтепада иккита 4G антенналари ўрнатилган ва учрашувда туман аҳолиси таъкидлаганидек, “энди телефонларимизда сониясига 10 Мб тезлик кўрсатмоқда”. Компанияга йўллаган хат муаллифи Нодирбек Ганиевнинг айтишича: “Мен ўзим Компаниянинг содиқ ва холис абонентлариданман ва барча танишларим ва яқинларимга фақат Ucell алоқасидан фойдаланишини айтаман”.\nПрезидентимиз ахборот технологиялари ва коммуникациялари тизимида амалга оширилаётган ишларнинг таҳлили, соҳани жадал равишда ривожлантириш бўйича қўшимча чора-тадбирларни аниқлашга бағишланган мажлисда “Ахборот технологиялари ва коммуникациялари барча соҳаларни жадал ривожлантиришга ёрдам беради ва инсонлар учун қулайликлар яратади” деб таъкидлаб ўтганлар.\nБиз “Ucell” Компанияси томонидан жорий этилаётган замонавий технологиялар ёрдамида ҳаётнинг энг сифатли тарафи ҳар ерда ҳар бир инсон учун мавжуд бўлиб, фойда келтиришига интиламиз.


19:15, 04.08.2020 // 120972\nАйни дақиқаларда Президент Шавкат Мирзиёев навбатдаги видеоселектор йиғилиши ўтказмоқда. Тадбирда бугун Ўзбекистон бўйлаб коронавирус пандемиясини жиловлаш борасида амалга оширилаётган ишлар чуқур таҳлил қилинмоқда. Бу ҳақда Президент матбуот хизмати хабар бермоқда.\nЎзбекистон охирги бир ҳафтада 5 мингдан ортиқ янги касал аниқланиб, жами вирус юқтирганлар сони 27 мингтага яқинлашди. Энг ёмони, коронавирусга қўшимча тарзда, асорати оғирроқ бўлган пневмония ҳолатлари ҳам кўпаймоқда.\n«Ушбу ҳолатни инобатга олиб, юртимизда қўшимча чоралар кўрилди. Жумладан, охирги 20 кунда коронавирусни даволаш ўринлари 3,5 баробарга кўпайтирилди ва қарийб 65 мингтага етказилди. Жойларга қўшимча равишда қарийб 800 та тез тиббий ёрдам машиналари етказиб берилди.\nҚўшимча 4 мингта нафас бериш ускуналари (ЎСВ, портатив сунъий нафас бериш аппарати, кислород концентратори) олиб келиниб, уларнинг сони 6,5 мингтага етди», — дейилади хабарда.\n«Аҳоли ўртасида вирус тарқалишининг олдини олиш ва беморларни даволаш бўйича олиб борилаётган тизимли ишларни янада кучайтирган ҳолда давом эттиришимиз зарур», – деди Президент.\nМисол учун, Тошкентда «оилавий поликлиника – мобил бригадалар – махсус поликлиникалар – «103» тез ёрдам хизмати» тизимининг узвий ишлашини таъминлаш ҳисобига бир ҳафтада соғайганлар улушини 45 фоиздан 58 фоизга оширишга эришилди.\nШу муносабат билан бош вазир ўринбосари Беҳзод Мусаевга ҳокимликлар ва сектор раҳбарлари билан бирга бир ҳафта муддатда «Тошкент шаҳри тажрибаси» негизида ҳудудларда симптомсиз беморларни ўз уйида мобил тиббий гуруҳлар ёрдамида уларнинг кўмак ва тавсиялари асосида даволаш тизимининг жорий этилишини якунлаш вазифаси юклатилди.\nШавкат Мирзиёев, шунингдек, ҳудудларда COVID-19га чалинганларни қабул қилиш ва саралаш бўйича марказларни ташкил этган ҳолда кичик шифохоналарни ўз профилига мувофиқ бошқа турдаги ва сурункали касалларни даволашга қайтариш лозимлигини айтди.\n«Қорақалпоғистон Республикаси Вазирлар Кенгаши, вилоятлар ҳокимликлари ҳудудларга Тошкентдан бириктирилган ихтисослаштирилган марказлар ва олий таълим муассасалари раҳбарлари ишини янада самарали ташкил этишларига ҳар томонлама кўмаклашишлари керак», – деди давлат раҳбари.\n«Шавкат Мирзиёевнинг таъкидлашича, ҳар бир оғир беморни даволаш тактикаси бўйича юртимиз ва хориждаги малакали мутахассислар билан видеоалоқа орқали маслаҳат бериш тизимини мунтазам равишда унумли ишлатиш мақсадга мувофиқ.\nМаълумки, бугун қатор мамлакатлар соғлиқни сақлаш ва фармацевтика тизимларида коронавирус давосини топиш йўлида тинимсиз изланишлар олиб борилмоқда. Мисол учун, Хитой, Ҳиндистон, Буюк Британия, Россия фармацевтика компаниялари яқин вақт ичида вакцина ишлаб чиқаришни бошлаши ҳақида хабар қилиняпти», — дейилади Президент матбуот хизмати хабарида.\nБош вазир ўринбосари Беҳзод Мусаевга бир ҳафта муддатда етакчи олимлар ва тажрибали шифокорлар билан маслаҳатлашган ҳолда вакцинани харид қилиш ва Ўзбекистон аҳолиси вакцинациясини амалга ошириш йўлларини пухта ўрганиб чиқиш топшириғи берилди.\n08:56 Кеча // 117491\n23:22, 18.09.2020 // 112893\n15:55, 18.09.2020 // 108312\n23:55, 18.09.2020 // 97905\n23:11, 18.09.2020 // 87459


Шихов рамзий терма жамоада | "NAVBAHOR" FUTBOL JAMOASINING RASMIY WEB SAHIFASI\nШихов рамзий терма жамоада\nМамлакат чемпионатининг 5-турида жамоамиз Тошкентда “Бунёдкор” меҳмони бўлиб 1:2 ҳисобида имкониятни бой берганди. Гарчи мағлубиятга учраган бўлсакда, Санъат Шиховнинг ўйин сўнггида урган голи кўпчиликни олқишига сабаб бўлганди. Қолаверса, Намангандан “Навбаҳор”ни қўллаб-қувватлаш учун пойтахтга борган минглаб мухлисларимизга ушбу гол юпанч бўлганди. Ҳар тур якунларига кўра “championat.asia” сайти рамзий терма жамоани тузиб чиқмоқда. 5-турнинг рамзий терма жамоасидан ярим ҳимоячимиз Санъат Шиховни жой олганлигини эътироф этиш ўринли. Шихов баҳс охирларида чамаси 30 метрлардан аниқ зарба бериб, чиройли гол муаллифига айланганди.


Самимиятга асосланган дўстона муносабат – HURRIYAT\nСамимиятга асосланган дўстона муносабат\n1 yil oldin Behzod 322\n1991 йил Ўзбекистон истиқлолга эришганда мустақиллигимизни биринчилар қаторида қардош турк халқи тан олган эди. Ўшанда мен ТошДУ (ҳозирги ЎзМУ)нинг журналистика факультети I босқич талабаси эдим. Ўзбекистонга ўша вақтдаги Туркия Президенти, довюрак сиёсатчи Турғут Ўзал ташриф буюрди. У пайтларда хорижлик деганда нотаниш тиллар соҳиби тушуниларди. Аммо Ўзбекистон телевидениеси намойиш этган суҳбатда туркиялик меҳмонлар турк тилида гапиришарди, у биз учун нотаниш тил эмасди, у бизга қардош тил эди. Биз келган олий даражали меҳмонларни таржимонсиз ҳам тушуна олардик. Бу Ўзбекистон ва Туркия муносабатларининг бошланиши эди.\n— Ўзбекистонда биринчи элчихонани очган давлат ҳам бу Туркиядир. Мен ўша пайтлари Ташқи иқтисодий алоқалар вазирлигида ишлар эдим, — дея хотирлайди Олий Мажлис Сенати раисининг биринчи ўринбосари, тажрибали дипломат Содиқ Сафоев. — Мустақилликнинг биринчи ойларида умуман қандай ишлаш керак, қандай қилиб келажакни қурамиз, четдан маҳсулот сотиб олсак қандай олиб келамиз? — деган саволларга жавоб тополмас эдик. Туркия Ўзбекистонга биринчи бўлиб 600 миллион долларлик кредит линиясини очди ва энг керак бўлган дори-дармонлар, озиқ-овқат маҳсулотларини олиб келишга шароит яратиб берганди… Лекин орадан йиллар ўтиб, айрим сабабларга кўра икки давлат сиёсатида бироз узилиш, узоқлашиш юз берди. Бу сир эмас. Аммо муҳтарам Президентимиз Шавкат Мирзиёев давлат раҳбари бўлганларидан кейин Туркия билан муносабатларимиз қайтадан йўлга қўйилди, ривожланди.\nМамлакатимиз раҳбарининг шу йил 19-20 февраль кунлари Туркияга амалий ташрифини сарҳисоб қиладиган бўлсак, икки давлат ўртасида стратегик ҳамкорлик кенгаши барпо этилди. Яъни, икки давлатни узоқ муддатли ҳамкорликни қамраб олувчи нафақат иқтисодий, балки хавфсизлик, ташқи сиёсат, маънавий масалаларда парламентлараро масалаларни кўриб чиқадиган бир тузилма пайдо бўлди. Бу жуда катта ютуқ. Албатта, Туркияни жаҳонда тутган ўрни ниҳоятда баланд. Ўзи умуман, Туркия кўп юз йилликлар мобайнида мавқеи баланд бўлиб келган. Унинг протоколи ҳам жуда чархланган ва туркияликлар бунга бекаму кўст риоя қилишади.\nБугунги кунда яқин Шарқда ниҳоятда мураккаб вазият шаклланган. Туркия жалб қилинган мамлакатлар сирасига киради. Мамлакатнинг ичида миллионлаб қочоқлар бор. Бу давлат бевосита ҳарбий можароларда иштирок этяпти. Шунга қарамасдан, Туркия давлат раҳбари Ўзбекистон Президентига алоҳида эътибор бериб, ниҳоятда мушкул масалаларни ҳам четга қўйиб, Ўзбекистон Президенти билан музокаралар, учрашувлар ўтказди, ташриф давомида доим бирга бўлди. Ўзбекистон делегациясига юксак эҳтиром кўрсатди. Протоколга риоя қилмасдан, ҳаттоки, ўзи кузатишга чиқди. Бу Ўзбекистон лидерига бўлган муносабатни яққол кўрсатувчи бир ҳақиқатдир”.\nМен давлат раҳбарининг Туркияга ташрифидаги бир жиҳатга эътиборингизни қаратишни хоҳлардим. Биламизки, дипломатик протоколнинг белгиланган меъёрларига мувофиқ, давлат раҳбарининг меҳмонни аэропортда кутиб олиши ва кузатиб қўйиши одатда амалга оширилмайди. Лекин, Эрдоған ва унинг рафиқаси Ўзбекистон Республикаси раҳбари ва биринчи хонимни кузатиб қўйиш учун Aнқара аэропортига келди ва бу ҳаракат бизга кўп нарсани англатди.\nТўғрисини айтганда, шу вақтгача Туркия Президенти Режеп Таййип Эрдоған рафиқаси билан Анқаранинг «Эсенбоға» аэропортида бошқа бирон-бир давлат раҳбарини кузатиб қўйганлигини бирор жойда ўқимаганман…\nАйтмоқчиманки, биринчи навбатда гап фалон миллиард долларлик шартномалар, муҳим бизнес лойиҳалари ҳақида кетмаяпти, чин самимиятга асосланган дўстона муносабатлар ҳақида гапирилмоқда. Яъни, бу мамлакатларимиз ўртасидаги алоқалар мутлақо янги босқичга кўтарилганлигининг кучли ва аниқ белгисидир.\nБу ҳар икки давлат раҳбарининг дипломатик протокол ва нормалардан ҳам юқори бўлган жуда яқин, биродарона ва ишончли муносабатлар муҳити энг юқори чўққига чиққанидан далолат беради.\nсиёсий фанлар номзоди,\nPrevious Умр нега берилади?\nNext Дахлдорлик туйғуси


Смартфон синишининг энг кенг тарқалган сабаби аниқланди\n23:51 / 21.11.2018\nАмериканинг техника таъмирлови билан шуғулланувчи SquareTrade компанияси АҚШдаги смартфонларнинг бузилиши билан боғлиқ энг кенг тарқалган сабабларни келтирди. Тадқиқот натижалари ҳақида PhoneArena хабар берди.\nМаълум қилинишича, АҚШдаги фойдаланувчиларининг 66 фоизи смартфон синиши билан тўқнашган, бундан 29 фоизи телефонлар экрани синиши натижасида мурожаат қилган. Шундай қилиб, бир йилда Америкада 50 миллиондан ортиқ экран синган, уларни таъмирлашга кетган умумий сумма эса 3,4 миллиард долларни ташкил қилади. Қайд этиш жоизки, экран синган тақдирда, фойдаланувчиларнинг 34 фоизи шишани алмаштиришдан воз кечади, 27 фоизи эса смартфон ғилофдан фойдаланиш вақтида синганини айтади.\nШунингдек, фойдаланувчилар устахоналарга тирналган экран (27 фоиз), аккумулятор бузилиши (22 фоиз) ҳамда экран ишламаслиги (16 фоиз) ва корпус бурчакларининг уриниши (16 фоиз)дан шикоят қилиб мурожаат қилишади. 74 фоиз ҳолатда телефонни таъмирлашга олиб келишга смартфоннинг ерга тушиши сабаб бўлади.


Қозоғистон ортидан Ўзбекистон ҳам Россияга вакцинани биргаликда ишлаб чиқаришни таклиф қилди\n07 декабр 2021, Тошкент вақти: 19:52\nРоссияда ишлаб чиқарилган “Спутник V” вакцинаси флакони\nЎзбекистон фармацевтика саноатини ривожлантириш агентлиги Tashkent Pharma Park ҳудудида коронавирусга қарши Россия вакциналарини ишлаб чиқаришни таклиф қилган. Мазкур таклифни Россия томонига, Газета.уз хабарига кўра, 4 декабрь куни давра суҳбати чоғида агентлик директори Сардор Кариев киритган.\nҚибрай туманидаги Tashkent Pharma Park қурилиши шу йил январь ойида бошланган. Кластер таркибига Фармацевтика техника университети ҳамда ўзининг инфратузилмаси бўлган саноат зонаси киради. Бу ерда 2020−2024 йилларда 191 миллион долларлик лойиҳаларни амалга ошириш режаланган.\nАввалроқ Қозоғистон президенти Қасим-Жомарт Тоқаев россиялик ҳамкасби Владимир Путин билан Қозоғистонда Россия вакцинасини ишлаб чиқарадиган завод қуриш бўйича келишувга эришганини билдирганди.\nМаълумотларга кўра, Қозоғистонда Россиянинг “Спутник V” вакцинасини ишлаб чиқариш шу йил 22 декабридан бошланади.